title: Paul Celan

text: Ingeborg Bachmannin ja Celanin 2009 julkaistu kirjeenvaihto "Herzzeit" vuosilta 1948–1961 on herättänyt merkittävää huomiota, sillä se on paljastanut heidän suhteensa paljon tiiviimmäksi kuin aiemmin oli tiedetty. Kriitikkojen silmätikkuina olleet molemmat kirjailijat ovat vasta kuolemansa jälkeen saaneet ansaitsemaansa arvostusta, ja heitä pidetään nykyisin kirjallisen modernismin tienviitoittajina.


title: Paul Celan

text: Celanin tunnettuja teoksia ovat "Sprachgitter" (1959), "Die Niemandsrose" (1963), "Lichtzwang" (1970) ja "Zeitgehöft" (1976). Suomeksi on julkaistu yksittäisiä runoja, Jukka Koskelaisen kääntämä runovalikoima "Niin kuin kivelle puhutaan" (1993) sekä Jyrki Kiiskisen suomentama kertomus "Keskustelu vuorella" ("Gespräch im Gebirg").


title: Jürgen Grabowski

text: Jürgen Grabowski (s. 7. heinäkuuta 1944 Wiesbaden) on saksalainen jalkapalloilija, joka pelasi keskikenttäpelaajana. Hän voitti maailmanmestaruuden vuonna 1974.


title: Jürgen Grabowski

text: Grabowski pelasi koko 15-vuotisen ammattilaisuransa Eintracht Frankfurtissa. Hän voitti seuran riveissä Saksan Cupin vuosina 1974 ja 1975 sekä UEFA Cupin vuonna 1980.


title: Jürgen Grabowski

text: Maajoukkueessa Grabowski pelasi 44 ottelua, joissa hän teki 5 maalia. Hän edusti Länsi-Saksaa kolmissa MM-kisoissa, vuosina 1966, 1970 ja 1974, joissa joukkue voitti vastaavasti hopeaa, pronssia ja kultaa. Grabowski tosin ei saanut peliaikaa vuoden 1966 kisoissa. Mestaruuteen päättyneissä vuoden 1974 kisoissa hän pelasi kuudessa ottelussa ja teki yhden maalin jatkolohko-ottelussa Ruotsia vastaan.


title: Vince Guaraldi

text: Vincent Anthony ”Vince” Guaraldi (17. heinäkuuta 1928 San Francisco, Kalifornia – 6. helmikuuta 1976 Menlo Park, Kalifornia) oli Grammy-palkittu yhdysvaltalainen jazzpianisti ja -säveltäjä. Hänet muistetaan varsinkin "Tenavat"-animaatioiden musiikista.


title: Vince Guaraldi

text: Guaraldi tuli San Franciscon alueella tunnetuksi pianistina jo high school -aikoinaan. 1940- ja 1950-lukujen vaihteessa hän alkoi soittaa Cal Tjaderin kanssa ja teki tämän kanssa ensimmäisen levytyksen 1953. Vuonna 1955 Guaraldi kokosi oman trionsa, josta tuli suosittu kaupungin beatnik-piireissä. Vuonna 1956 Guaraldi oli mukana Woody Hermanin Third Herd -nimisen big bandin kiertueella. 1960-luvulla hän oli usein nähty soittaja länsirannikon jazzklubeilla.


title: Vince Guaraldi

text: Vuonna 1953 Guaraldi voitti Grammy-palkinnon sävelmästään ”Cast Your Fate to the Wind”.


title: Vince Guaraldi

text: Guaraldi kuoli sydänkohtaukseen ollessaan vasta 47-vuotias.


title: Cal Tjader

text: Callen Radcliffe Tjader, Jr., tunnettu nimellä Cal Tjader (16. heinäkuuta 1925 – 5. toukokuuta 1982), oli Grammy-palkittu yhdysvaltalainen jazzmuusikko. Hän saavutti suosiota latinovaikutteisella musiikillaan. Hänen instrumenttejaan olivat vibrafoni ja piano sekä rummut ja muut lyömäsoittimet.


title: Cal Tjader

text: Tjader syntyi St. Louisissa, Missourissa ruotsalaissukuisten vaudeville-artistien perheeseen. Hänen isänsä steppasi ja äiti soitti pianoa, ja perhe kiersi mannerta esiintymässä. Kun poika oli kaksivuotias, perhe asettui asumaan Kalifornian San Mateoon, jossa he avasivat tanssikoulun. Äiti opetti pojalle pianonsoittoa ja isä steppausta, ja Cal Tjader tuli tunnetuksi steppaavana Tjader Juniorina.


title: Cal Tjader

text: Vapauduttuaan armeijan lääkintäjoukoista vuonna 1946 Cal Tjader aloitti opettajaopinnot San Francisco State Collegessa, jossa tapasi pianisti Dave Brubeckin. Tjader soitti rumpuja monissa Brubeckin ja saksofonisti Paul Desmondin kokoonpanoissa ja myös muun muassa pianisti George Shearingin kanssa. Samalla hän opetteli soittamaan vibrafonia ja alkoi yhä enemmän kiinnostua latinalaisrytmeistä.


title: Cal Tjader

text:
Vuonna 1954 Tjader lyöttäytyi yhteen paikallisten latinomuusikoiden kanssa ja muodosti Cal Tjader Modern Mambo Quintetin, käyttäen hyväksi muotitanssi mambon suosiota.
Vuonna 1957 hän levytti latinoperkussionistien Willie Bobo ja Mongo Santamaría kanssa muun muassa paljon myydyn albumin "Soul Sauce" (1964), jonka nimikappale, versio Dizzy Gillespien ja Chano Pozon kappaleesta ”Guachi Guara”, nousi hitiksi.


title: Cal Tjader

text: Vuoden 1966 albumi "El Sonido Nuevo (The New Sound)" syntyi yhdessä pianisti Eddie Palmierin kanssa. 1970-luvulla Tjader teki yhteistyötä Poncho Sánchezin kanssa, joka sittemmin nousi suureksi nimeksi latinojazzin piirissä ja kutsuu Tjaderia musiikilliseksi oppi-isäkseen.


title: Cal Tjader

text: Tjader kuoli 1982 kesken kiertueen sydänkohtaukseen Manilassa, Filippiineillä.


title: Helmut Haller

text: Helmut Haller (21. heinäkuuta 1939 Augsburg – 11. lokakuuta 2012 Augsburg) oli saksalainen jalkapalloilija, joka pelasi hyökkääjänä.


title: Helmut Haller

text: Haller pelasi seuratasolla ensin kotikaupunkinsa joukkueessa FC Augsburgissa, jonka jälkeen hän siirtyi Italiaan pelaamaan Bolognaan ja Juventukseen. Maajoukkueessa hän pelasi 33 ottelua, joissa hän teki 13 maalia. Haller oli Saksan joukkueen mukana kolmissa MM-kisoissa, vuosina 1962, 1966 ja 1970.


title: Kanada yleisurheilun maailmanmestaruuskilpailuissa

text: Kanada on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 31 mitalia, joista kuusi on kultaa. Suurimman osan mitaleistaan maa on saavuttanut pikajuoksuissa.


text: Vuonna 1980 Sittardissa järjestetyissä naisten olympiaohjelmaan kuulumattomien juoksulajien MM-kilpailuissa kanadalainen Penny Werthner sijoittui 3 000 metrillä kuudenneksi. Täyden ohjelman MM-kilpailuissa Kanadan ensimmäiset pistesijoille eli kahdeksan parhaan joukkoon yltäneet urheilijat olivat Helsingissä 1983 neljänneksi sijoittuneet pika-aituri Mark McKoy ja naisten 4 × 400 metrin viestijoukkue. Roomassa 1987 Kanadan suuri sankari hetken aikaa oli Ben Johnson, joka juoksi 100 metrillä kultaa maailmanennätysajalla 9,83. Vuotta myöhemmin hän jäi kiinni dopingin käytöstä ja häneltä otettiin maailmanmestaruus pois. Näin Kanadan parhaaksi saavutukseksi Rooman kisoissa jäi naisten 4 × 400 metrin viestijuoksun neljäs sija.


text: Tokiossa 1991 Kanada sai pysyvästi ensimmäiset MM-mitalinsa, kun Michael Smith sijoittui kymmenottelussa hopealle ja Atlee Mahorn 200 metrin juoksussa pronssille. Stuttgartissa 1993 ainoa mitali oli miesten pikaviestijoukkueen pronssi. Göteborgissa 1995 maa sai ensimmäiset maailmanmestaruutensa, kun Donovan Bailey voitti 100 metrin juoksun ja toi viimeisen osuuden juoksijana joukkueensa voittoon myös 4 × 100 metrin viestissä. Kaksi vuotta myöhemmin Ateenassa viestijoukkue uusi voittonsa samalla kokoonpanolla ja Bailey sai 100 metrillä hopeaa. Sevillassa 1999 Kanada sai kaksi hopeaa, kun viestijoukkueessa jo menestystä saanut Bruny Surin juoksi 100 metrillä toiseksi ja Mark Boswell ylsi samaan korkeushypyssä.


text: Edmontonin MM-kilpailuissa 2001 paras kanadalainen oli 800 metrin juoksussa viidenneksi sijoittunut Diane Cummins. Pariisissa 2003 Perdita Felicien voitti kultaa 100 metrin aitajuoksussa ja Mark Boswell pronssia korkeushypyssä. Helsingissä 2005 maan ainoa mitalisti oli 400 metrin juoksussa pronssia saanut Tyler Christopher. Pistesijoilla olivat korkeushypyssä neljänneksi sijoittunut Boswell, seiväshypyssä jaetulla kuudennella sijalla ollut Dana Ellis, 800 metrin juoksussa kahdeksanneksi sijoittunut Gary Reed ja kiekonheitossa kahdeksanneksi päätynyt Jason Tunks. Osakassa 2007 Perdita Felicien ja Gary Reed saavuttivat hopeaa. Tyler Christopher oli 400 metrillä kuudes ja Angela Whyte 100 metrin aitajuoksussa kahdeksas. Adam Kunkel selviytyi 400 metrin aitajuoksussa loppukilpailuun eli kahdeksan parhaan joukkoon mutta keskeytti. Berliinissä 2009 Kanadan ainoa mitalisti oli 100 metrin aitajuoksussa hopeaa saavuttanut Priscilla Lopes-Schliep. Perdita Felicien sijoittui samassa lajissa kahdeksanneksi. Miesten 4 × 100 metrin viestijuoksussa Kanadan joukkue sijoittui viidenneksi. Daegussa 2011 kuulantyöntäjä Dylan Armstrong saavutti hopeaa, ja naisten 100 metrin aitajuoksussa Nikkita Holder sijoittui kuudenneksi sekä Phylicia George seitsemänneksi.


text: Moskovassa 2013 seitsenottelija Brianne Theisen-Eaton saavutti hopeaa sen jälkeen, kun hänen yhdysvaltalainen aviomiehensä Ashton Eaton oli voittanut kymmenottelun. Pronssimitaleja Kanadalle toivat kymmenottelija Damian Warner, korkeushyppääjä Derek Drouin, kuulantyöntäjä Dylan Armstrong sekä miesten 4 × 100 metrin viestijuoksujoukkue. Pistesijoille yltivät kuudenneksi sijoittuneet 3 000 metrin estejuoksija Matthew Hughes, 100 metrin aitajuoksija Angela Whyte ja naisten pikaviestijoukkue sekä kahdeksanneksi 20 kilometrin kävelyssä päätynyt Iñaki Gómez.


text: Pekingissä 2015 Kanadan joukkue saavutti MM-kisahistoriansa suurimman mitalisaaliin, kahdeksan mitalia, joista kaksi oli kultaa. Derek Drouin voitti maailmanmestaruuden korkeushypyssä ja Shawnacy Barber seiväshypyssä. Hopealle sijoittuivat Damian Warner kymmenottelussa, Brianne Theisen-Eaton seitsenottelussa ja Melissa Bishop 800 metrin juoksussa. Pronssia saavuttivat Benjamin Thorne 20 kilometrin kävelyssä, Andre De Grasse 100 metrin juoksussa sekä miesten 4 × 100 metrin viestijuoksujoukkue, johon De Grassen lisäksi kuuluivat kahden vuoden takaisesta mitalijoukkueesta Aaron Brown ja Justyn Warner sekä uutena miehenä Brendon Rodney. Pistesijoille Pekingissä pääsivät myös neljänneksi pituushypyssä sijoittunut Christabel Nettey, kuudenneksi sijoittunut naisten pikaviestijoukkue sekä kahdeksanneksi sijoittuneet estejuoksija Matthew Hughes ja naisten 4 × 400 metrin viestijoukkue. Lontoossa 2017 Kanadan joukkue saavutti 12 pistesijaa, mutta jäi ilman mitalia. Parhaiten sijoittuivat viidenneksi yltäneet Damian Warner kymmenottelussa ja Melissa Bishop 800 metrin juoksussa.


title: Diane Arbus

text: Diane Arbus (14. maaliskuuta 1923 New York, Yhdysvallat – 26. heinäkuuta 1971 New York, Yhdysvallat) oli yhdysvaltalainen valokuvaaja.


title: Diane Arbus

text: Arbus syntyi vauraaseen juutalaiseen perheeseen. Äidin puolanjuutalainen suku omisti menestyvän turkiksia myyvän tavaratalon Russek’sin. Dianen isä David Nemerov oli köyhemmistä oloista, mutta hänenkin sukunsa oli itäeuroopanjuutalainen, lähtöisin Kiovasta. Suvun yritys menestyi, ja Nemerovit elivät ylellistä elämää hienostoalueella Keskuspuiston kupeessa. Arbusin veli on runoilija Howard Nemerov.


title: Diane Arbus

text: Arbus oli naimisissa näyttelijä Allan Arbusin kanssa 1941–1959. He saivat kaksi tytärtä, valokuvaaja Amy Arbusin ja kirjailija ja toimittaja Doon Arbusin. Arbusit perustivat muotikuvausyrityksen. He toimivat työparina ja kuvasivat "Vogueen", "Glamouriin" ja muihin muotilehtiin. Pari erosi 1959, jonka jälkeen Diane keskittyi uraansa kuvajournalistina ja taiteilijana.


title: Diane Arbus

text: Arbusin tuotantoonsa kuuluu useita erityisen tunnettuja valokuvia, kuten "Child with Toy Hand Grenade in Central Park, N. Y. C." (1962). Kuvan lapsi on tennispelaaja Sidney Woodin poika Colin. Toinen tunnettu kuva on "Identical Twins, Roselle, New Jersey" (1967). Arbusia kiinnosti kuvata eritoten ihmisiä yhteiskunnan marginaalissa, muun muassa niin sanottuja friikkejä. Hän sai jo eläessään MoMAan, ja vuonna 1972 hänen kuviaan valittiin Venetsian biennaaliin. Pariisin Jeu de Paume museossa on 5. helmikuuta 2012 asti avoinna retrospektiivi, jossa on esillä kaksisataa kuvaa. Arbusin lempikuvauspaikkoja oli freak showna tunnettu Hubert’s Museum Manhattanin 42. kadulla.


title: Diane Arbus

text: Arbus sairasti masennusta ja teki New Yorkissa 48-vuotiaana itsemurhan. Elokuvassa "Fur" (2006) häntä esittää Nicole Kidman.


title: Ray Conniff

text: Joseph Raymond ”Ray” Conniff (6. marraskuuta 1916 – 12. lokakuuta 2002) oli Grammy-palkittu yhdysvaltalainen viihdemuusikko, pasunisti ja yhtyeenjohtaja. Hän tuli tunnetuksi big bandiä ja sanatonta lauluyhtyettä yhdistävistä, swing-tyyliin tehdyistä levytyksistä suosituista hiteistä, kuten ”We Wish You a Merry Christmas” ja ”Somewhere My Love”. Hän teki orkestereineen ja lauluyhtyeineen 53 menestysalbumia vuosien 1957 ja 1974 välillä, ja kaikkiaan uransa kuluessa yli sata albumia.


title: Ray Conniff

text: Conniff syntyi Massachusettsissa ja oppi isältään pasuunansoiton taidon. Hän perusti ensimmäisen yhtyeensä jo junior high schoolissa ja opiskeli sovittamista kirjekurssin avulla. Valmistuttuaan high schoolista Conniff muutti Bostoniin, jossa hän liittyi Dan Murphy’s Musical Skippers -yhtyeeseen. Pari vuotta myöhemmin vuonna 1936 hän siirtyi Hank Biaginin yhtyeeseen ja muutti New Yorkiin, jossa hän soitti ensin Bunny Beriganin ja sitten Bob Crosbyn ja Artie Shawin orkestereissa, samalla kun opiskeli Juilliardissa.


title: Ray Conniff

text: Conniff turhautui, kun swing-tyyli joutui tekemään tilaa bebop-jazzille 1940-luvun lopulta alkaen ja työskenteli vuosia musiikkielämän ulkopuolella. Hän myös tutki populaarimusiikkia ja sen kaupallista menestystä. Vuonna 1954 hän soitti pasuunaa televisioyhtiöiden ABC ja NBC studio-orkestereissa ja sai 1955 paikan Columbia Recordsin sovittajana ja kapellimestarina. Tämä työ tuotti useita hittejä muun muassa Johnnie Raylle, Guy Mitchellille, Frankie Lanelle ja Johnny Mathisille.


title: Ray Conniff

text: Conniffin omalla nimellä tehty levytysura sai alkunsa vuoden 1956 albumista "’S Wonderful!", joka koostui popstandardien swing-sovituksista big bandille ja sanattomasti hyräilevälle kuorolle. Perusresepti oli, että miesäänet tuplaavat pasuunastemmaa ja naisäänet trumpettistemmaa. Tätä seurasivat samoilla aineksilla tehdyt albumit "’S Marvelous" (1957) ja "’S Awful Nice" (1958), jotka kaikki nousivat albumilistan kymmenen myydyimmän joukkoon. Vuonna 1959 Conniff perusti oman lauluyhtyeen The Ray Conniff Singers.


title: Ray Conniff

text: 1960-luvulla Conniff julkaisi lauluyhtyeineen ainakin kolme albumia vuodessa, joista yksi oli usein joululevy. Sanatonta laulua käyttävät levyt menestyivät Pohjois-Amerikan markkinoiden lisäksi hyvin myös Britanniassa ja Etelä-Amerikassa, jonka markkinoille hän levytti myös sinne erityisesti suunnattuja albumeja.


title: Ray Conniff

text: Conniff levytti Columbialle aina vuoteen 1995 asti ja siirtyi sitten omalle Ivy Music -levymerkilleen, jonka jakelusta huolehti PolyGram. Vuonna 1997 hän julkaisi sadannen albuminsa "I Love Movies".


title: Shakin maailmanmestaruusottelu 1987

text: Shakin maailmanmestaruusottelussa 1987 Sevillassa pelasivat hallitseva maailmanmestari Garri Kasparov ja haastaja Anatoli Karpov. Ottelun kesti 24 peliä, ja se päättyi tasapisteisiin 12–12. Kasparov säilytti tittelinsä hallitsevana mestarina.


title: Levytukku

text: Levytukku Oy on vuonna 1932 perustettu perheyritysmuotoinen musiikkialan maahantuontiliike. Sen pääkonttori sijaitsee Viikin kaupunginosassa Helsingissä ja myymälä Vuorikadulla.


title: Levytukku

text: Yritys keskittyi aiemmin äänilevytuotantoon, mistä sen nimikin juontuu, ja oli suurimpia alallaan. Yhtiölle levytyksiä tehneitä taiteilijoita olivat mm. Olavi Virta, Veikko Tuomi, Kalevi Korpi, Tapio Rautavaara ja Henry Theel sekä harmonikkataiteilija Jorma Juselius. Olavi Virta toimi 1950-luvulla myös Levytukun tuotantopäällikkönä. Äänilevytuotantonsa yritys myi Musiikki-Fazerille 1960-luvun lopulla. Nykyisin sen pääala on soittimien ja tarvikkeiden maahantuonti.


title: Horatio Alger

text: Horatio Alger, Jr. (13. tammikuuta 1832 – 18. heinäkuuta 1899) oli yhdysvaltalainen kirjailija. Hän nousi lukuisilla romaaneillaan laajaan maineeseen jo elinaikanaan.


title: Horatio Alger

text: Alger syntyi ja kuoli Massachusettsissa. Hänen teoksensa kuvaavat menestyksen saavuttamista kovan työn tuloksena. Näin hän vahvisti amerikkalaisten käsitystä, että jokainen on oman onnensa seppä.


title: Horatio Alger

text: Alger opiskeli Harvardin yliopistossa. Työskennellessään 1860-luvulla pappina hän jäi kiinni poikien seksuaalisista hyväksikäytöistä. Asiaa ei viety eteenpäin; Alger kuitenkin erosi virastaan ja muutti New Yorkiin.


title: Max Morlock

text: Maximilian (”Maxl” tai ”Max”) Morlock (11. toukokuuta 1925 Nürnberg – 10. syyskuuta 1994 Nürnberg) oli saksalainen jalkapalloilija, pelipaikaltaan hyökkääjä.


title: Max Morlock

text: Seuratasolla Morlock pelasi koko 24 vuotta kestäneen ammattilaisuransa 1. FC Nürnbergin riveissä. Maajoukkueessa hän pelasi 26 ottelua, joissa hän teki 21 maalia. Morlock pelasi yksissä arvokisoissa, vuoden 1954 MM-kisoissa, jotka Saksa voitti. Hän oli turnauksessa Saksan paras maalintekijä tehtyään kuusi maalia, joista yhden välierässä Itävaltaa vastaan ja yhden loppuottelussa Unkaria vastaan.


title: Meksiko yleisurheilun maailmanmestaruuskilpailuissa

text: Meksiko on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se oli mukana myös vuonna 1976 erillisenä tapahtumana järjestetyssä 50 kilometrin kävelyn MM-kilpailussa. Se on saanut MM-kilpailuissa yhteensä 14 mitalia, joista kolme on kultaa. Parhaiten maa on menestynyt kävelyssä.


text: Meksiko sai ensimmäisen MM-mitalinsa vuonna 1976 Malmössä käydyssä 50 kilometrin kävelyn MM-kisassa Enrique Vera Ibanezin sijoittuessa hopealle. Helsingissä 1983 Ernesto Canto voitti kultaa 20 kilometrin kävelyssä, ja toisen pistesijansa maa sai Raúl Gonzálezin kävellessä 50 kilometrillä viidenneksi. Roomassa 1987 maan paras saavutus oli Arturo Barriosin neljäs sija 10 000 metrin juoksussa. Pistesijoille yltivät lisäksi 50 kilometrin kävelyssä viidenneksi sijoittunut Martín Bermúdez ja kahdeksanneksi päätynyt Arturo Bravo. Tokiossa 1991 paras meksikolainen oli naisten 10 kilometrin kävelyssä kuudenneksi sijoittunut Graciela Mendoza. Miehistä Maurilio Castillo sijoittui maratonilla seitsemänneksi. Stuttgartissa 1993 Carlos Mercenario oli paras meksikolainen 50 kilometrin kävelyn kahdeksannella sijallaan.


text: Göteborgissa 1995 Dionisio Ceron saavutti maratonjuoksussa hopeaa. Ateenassa 1997 Daniel García voitti 20 kilometrin kävelyssä kultaa ja Miguel Angel Rodríguez oli 50 kilometrillä pronssilla. Sevillassa 1999 García sai pronssia, kuten myös 400 metrin juoksija Alejandro Cárdenas. Edmontonissa 2001 Edgar Hernández käveli 50 kilometrillä pronssille, ja samanvärisellä mitalilla palkittiin Meksikon ensimmäinen naispuolinen MM-mitalisti, 400 metrin juoksija Ana Guevara. Kaksi vuotta myöhemmin Pariisissa Guevara voitti kultaa ja oli maansa ainoa mitalisti. Vielä Helsingissä 2005 hän sai pronssia ja sijoittui Osakassa 2007 neljänneksi. Osakassa Meksiko jäi ilman mitaleja, kun miehistäkin Eder Sánchez jäi 20 kilometrin kävelyssä neljänneksi. Guevaran ankkuroima naisten viestijoukkue sijoittui 4 × 400 metrillä kahdeksanneksi. Berliinissä 2009 Eder Sánchez saavutti 20 kilometrin kävelyssä lopulta hopeaa ja Jesús Sánchez sijoittui samassa lajissa seitsemänneksi kun alkuperäinen voittaja Valeri Bortšin hylättiin dopingin vuoksi vuonna 2016. Daegussa 2011 ei yksikään meksikolaisurheilija sijoittunut kymmenen parhaan joukkoon.


text: Moskovan MM-kilpailuissa 2013 Luis Rivera saavutti miesten pituushypyssä pronssia ja Madaí Pérez sijoittui naisten maratonilla seitsemänneksi. Pekingissä 2015 viisihenkisen meksikolaisjoukkueen paras saavutus oli Alejandra Ortegan yhdeksäs sija naisten 20 kilometrin kävelyssä. Lontoossa 2017 Maria Guadalupe González sai hopeaa 20 kilometrin kävelyssä ja Edgar Rivera sijoittui korkeushypyssä neljänneksi.


title: Shakin maailmanmestaruusottelu 1984

text: Shakin maailmanmestaruusottelussa 1984–85 Moskovassa pelasivat hallitseva maailmanmestari Anatoli Karpov ja haastaja Garri Kasparov.


title: Shakin maailmanmestaruusottelu 1984

text: Ottelun voittaisi pelaaja, joka ensimmäisenä saavuttaisi kuusi voittoa. Tasapelejä ei huomioitu. Karpov voitti pelit 3, 6, 7 ja 9 ja siirtyi siten nopeasti 4–0-johtoon. Kasparov muutti strategiansa riskejä kaihtavaan puolustuspelaamiseen. Seurasi uskomaton sarja tasapelejä, mutta 27. pelissä Karpov saavutti viidennen pisteensä. Karpovin voitto vaikutti selvältä, mutta Kasparov jatkoi sitkeää puolustusta, mikä johti Karpovin väsymiseen ja turhautumiseen, kun ottelu jatkui kolmatta kuukautta. Kasparov onnistui 32. pelissä saavuttamaan ensimmäisen voittonsa. Seurasi jälleen useita tasapelejä, kunnes Kasparov voitti 47. ja 48. pelin ja kavensi tilanteeseen 5–3. Tällöin FIDE:n presidentti Campomanes teki kiistellyn päätöksen – hän keskeytti ottelun, vaikka molemmat pelaajat ilmoittivat haluavansa jatkaa. Campomanes vetosi pelaajien terveyteen. Karpov, joka on 12 vuotta Kasparovia vanhempi, oli menettänyt 10 kiloa painostaan. Ottelu kesti 10. syyskuuta 1984 – 8. helmikuuta 1985 ja keskeytettiin 48. pelin jälkeen. Uusi MM-ottelu suunniteltiin pelattavaksi samana vuonna, ja sen jälkeen Karpovilla olisi oikeus uusintaotteluun. Campomanes sai Kasparovista vihamiehen vuosiksi eteenpäin.


title: Lída Baarová

text: Ludmila "Lída" Baarová (7. syyskuuta 1914 – 27. lokakuuta 2000) oli tšekkiläinen näyttelijä.


title: Lída Baarová

text: Hän aloitti uransa kotimaassaan, jossa hän esiintyi esimerkiksi Otakar Vávran elokuvissa. Hän sai tarjouksen myös Hollywoodista.


title: Lída Baarová

text: Ura vei Baarován vuonna 1935 Saksaan, jossa hän loi maineen eksoottisena vamppina. Hän esiintyi useissa saksalaisissa elokuvissa kuten "Barcarole" (1935), "Einer zuviel an Bord" (1935), "Verräter" (1936), "Isänmaan ystävät" ("Patrioten", 1937) ja "Lepakon lumoissa" ("Die Fledermaus", 1937). Hänestä tuli natsipropagandan julistaja ja Joseph Goebbelsin rakastajatar. Paettuaan Saksasta vuonna 1941 Baarová jatkoi työtään kotimaassaan ja Italiassa. Toisen maailmansodan jälkeen hän sai Tšekkoslovakiassa tuomion yhteistyöstään saksalaisten kanssa.


title: Lída Baarová

text: Baarová esiintyi julkisuudessa vielä 1990-luvulla. Hän kuoli Salzburgissa 86-vuotiaana. Hänen sisarensa oli 24-vuotiaana itsemurhan tehnyt näyttelijä Zorka Janů.


title: Zorka Janů

text: Zorka Janů (9. heinäkuuta 1921 – 24. maaliskuuta 1946) oli tšekkiläinen näyttelijä. Hän esiintyi useissa tšekkiläisissä elokuvissa lapsuudestaan saakka aivan viime vuosiinsa.


title: Zorka Janů

text: Janů teki itsemurhan Prahassa toisen maailmansodan jälkeen. Hänen sisarensa oli näyttelijä Lída Baarová.


title: Tom Paxal

text: Tom Paxal (s. 1947) on suomenruotsalainen kirjailija. Hän sai kunniapalkinnon filmistä "Vårt Fagerby" Kettupäivillä 1995. "Violinisten" sai toisen palkinnon valtakunnallisessa novellikilpailussa 1996.


title: Little Brother Montgomery

text: Eurreal Wilford ”Little Brother” Montgomery (18. huhtikuuta 1906 Kentwood, Louisiana – 6. syyskuuta 1985 Champaign, Illinois) oli yhdysvaltalainen jazz- ja bluesmuusikko, pianisti ja laulaja.


title: Little Brother Montgomery

text: Montgomery syntyi Kentwoodin sahakaupungissa, joka sijaitsee lähellä Mississippin rajaa ja New Orleansia, jossa hän vietti suuren osan lapsuuttaan. Lapsena hän muistutti isäänsä Harper Montgomerya ja niinpä häntä kutsuttiin Little Brother Harperiksi. Myöhemmin se muuntui loppuelämän säilyneeksi lempinimeksi Little Brother Montgomery. Montgomery alkoi soittaa pianoa neljävuotiaana ja 11-vuotiaana soitteli baareissa ympäri Louisianan. Hän sai musiikillisia vaikutteita Jelly Roll Mortonilta, joka kyläili Montgomereilla.


title: Little Brother Montgomery

text: Montgomery saapui Chicagoon vuonna 1926 ja levytti vuonna 1930 ensimmäiset levytyksensä Paramountille. Hän äänitti neljä kappaletta, joista ”Vicksburg Blues” ja ”No Special Rider” muodostuivat hänen tunnuskappaleikseen. Bluebirdille hän levytti vuosina 1935–1936 New Orleansissa. Vuosina 1931–1938 hän johti yhtyettä Jacksonissa.


title: Little Brother Montgomery

text: Vuonna 1942 Little Brother Montgomery asettui Chicagoon ja soitti klubeilla bluesia ja perinteistä jazzia, silloin tällöin myös neworleansilaisten jazzyhtyeiden kuten Kid Oryn ja Franz Jacksonin kanssa. Vuonna 1956 hän kiersi jonkin aikaa myös Otis Rushin kanssa. Montgomeryn suosio kasvoi 1960-luvulla, jolloin hän levytti useita albumeja, osan omalle vuonna 1969 perustetulle levymerkilleen FM Recordsille. Nimi tuli hänen toisen vaimonsa Janet Flobergin tyttönimestä ja Montgomerysta.


title: Little Brother Montgomery

text: Little Brother Montgomery kuoli syyskuussa 1985 ja hänet on haudattu Oak Woodsin hautausmaalle Chicagoon.


title: Long Play

text: Long Play on suomalaisen Vox-yhtyeen debyyttialbumi. Sen julkaisi Love Records vuonna 1977.


title: Ben Varon

text: Ben Varon (s. 18. marraskuuta 1983 Helsinki) on suomalainen muusikko, joka tunnetaan parhaiten helsinkiläisen metalliyhtye Amoralin kitaristina, säveltäjänä ja sanoittajana sekä yhtyeen perustajajäsenenä.


title: Ben Varon

text: Varon aloitti kitaransoiton noin 11 vuoden iässä vaikututtuaan vahvasti Guns N’ Rosesin kitaristin, Slashin, live-esiintymisestä. Varonin ensimmäinen kitara oli halpa Stratocaster-kopio, jonka hän sai syntymäpäivälahjaksi vanhemmiltaan. Ensimmäisen muutaman vuoden aikana Varonin soitossa ei tapahtunut paljoakaan edistystä, joten melko pian hän tajusi, että soittotaidon parantamisen eteen pitää ruveta tekemään töitä. Nykyään Varon on suurimmaksi osin itseoppinut kitaristi lukuun ottamatta joitakin soittotunteja Helsingin Pop & Jazz Konservatoriossa ja muutamaa yksityistuntia Stone-yhtyeen kitaristilta, Roope Latvalalta.


title: Ben Varon

text: Varon tutustui rumpuja soittavaan Juhana Karlssoniin koulussa ollessaan 14-vuotias. Karlsson ja Varon alkoivat pitää jammailuja niin usein kuin mahdollista. Amoralin he perustivat 1997 soittaen aluksi thrash-covereita.


title: Ben Varon

text: Ben Varon on julkaissut Amoralin kanssa kaksi demoa ja seitsemän albumia sekä keikkaillut Suomessa, Euroopassa, Amerikassa, Japanissa, Kiinassa sekä Filippiineillä. Kolmeen ensimmäiseen albumiin hän on tehnyt kappaleet pääosin Silver Otsin kanssa.


title: Ben Varon

text: Silver oli sävellystyössä mukana vielä "Show Your Colors" -albumilla (2009). "Beneath"-albumilla(2011) oli toisena säveltäjänä muutamalla kappaleella yhtyeessä vuoden 2010 lopulla aloittanut kitaristi Masi Hukari. Progressiivisen "Fallen Leaves & Dead Sparrows" - albumin (2014) sävellykseen Masi osallistui Varonin rinnalla, kun taas viimeisimmän "In Sequence" - albumin (2016) sävellyksistä Ben vastaa yksin. Varon on tehnyt Amoralin neljän viimeisimmän albumin sanoitukset kokonaisuudessaan.


title: Ben Varon

text: Jäsenet:


title: Ben Varon

text: Alcyona Sky


title: Ben Varon

text: Ben Varon kertoo Imperiumin haastattelussa joulukuussa 2015 että hän aloitti uuden musiikillisen projektin sattumalta kesällä 2013 heti Amoralin "Fallen Leaves & Dead Sparrows" albumin studiotyöskentelyn päätyttyä. Hän kertoo sävellysvaiheen jääneen päälle, joten hän jatkoi tekemällä akustisia kappaleita. Hän pyysi muusikkoystäviään mukaan ja näin syntyi kokoonpano Alcyona Sky. Bändin musiikkiin Ben voi omien sanojensa mukaan hyödyntää muun muassa sellaisia kappaleita, jotka eivät sovellu Amoralin settiin. Ben kertoo myös että rakkaus 1990-luvun rockiin ja grungeen, hänen lapsuutensa musiikkiin, on selvästi läsnä Alcyona Skyn materiaalissa, kuten myös 1970-lukua henkivä akustinen soundi, johon hän on tutustunut myöhemmin ja jonka suuri ihailija hän on. Tavoitteena alun perin oli tehdä yksi albumi, jonka ilmestymisajankohta on vielä auki, mutta kokoonpano on päätynyt myös jo keikkailemaan. Suunnitelmissa on myös jo toinen albumi.


title: Ben Varon

text: Vuodesta 2007 Varon on soittanut myös Dimebag Beyond Forever -kokoonpanossa. 2007−2010 hän on paikannut Euge Valovirtaa Godsplaguen livekitaristina. Vuonna 2011 Varon soitti hollantilaisen Joey Severancen kokoonpanon Tornado-albumilla Amsterdamn,Hellsinki . Varon soittaa myös Andy McCoyn vuonna 2012 perustamassa kokoonpanossa Grease Helmet , jolta ilmestyi albumi syksyllä 2012.


title: Ben Varon

text: Ben Varon on valittu Finnish Metal Awardsissa vuosina 2009 kuudenneksi, 2010 neljänneksi ja 2011 viidenneksi parhaaksi soittajaksi Suomessa.


title: Ben Varon

text: Kymmenen sivua "Beneath"-albumin nuotteja sekä DVD Benin soittonäytteitä julkaistiin japanilaisessa Young Guitar Magazinessa maaliskuussa 2012 . Vuonna 2016 Ben Varon ilmoitti antavansa myös soittotunteja.


title: Ben Varon

text: Varon on tuottanut Shiraz Lanen 2016 julkaistavan albumin omalla kotistudiollaan. Hän on myös kirjoittanut musiikki- ja musiikkikirjallisuusarvosteluja sekä tehnyt käännöstyötä.


title: Ben Varon

text: Varon nimeää kahdeksi suurimmaksi vaikuttajakseen Guns N’ Roses -yhtyeen Slashin ja Panteran edesmenneen kitaristin, Dimebag Darrellin. Muita vaikuttajia ovat muun muassa Nuno Bettencourt, Roope Latvala, Randy Rhoads ja Zakk Wylde.


title: Ben Varon

text: Varon harrastaa elokuvien, etenkin kauhuelokuvien, katsomista ja vapaa-ajan liikuntaa. Ben Varonilla ja Heta Hyttisellä on vuonna 2014 syntynyt poika.


title: Kanopos

text: Kanopos () oli kreikkalaisessa mytologiassa Spartan kuninkaan Menelaoksen aluksen ruorimies Troijan sodan aikana. Paluumatkalla sodasta hän kuitenkin menehtyi käärmeen puremaan Egyptissä, jonne alus oli poikennut kotimatkallaan. Menelaos hautasi Kanopoksen paikalle, johon perustettiin hänen nimeään kantava kaupunki. Plutarkhos vertasi Osirista Kanopokseen.


title: Kanopos

text: Kanopos on mahdollisesti antanut nimensä Canopukselle, kirkkaalle Kölin tähdistön tähdelle.


title: Noel Blanc

text: Noel B. Blanc (s. 19. lokakuuta 1938 Los Angeles, Kalifornia) on yhdysvaltalainen Warner-Blanc yhtiön toimitusjohtaja ja entinen ääninäyttelijä, joka tunnetaan useiden Looney Tunes -hahmojen äänistä. Hänen isänsä oli Mel Blanc, joka loi samaisille hahmoille alkuperäiset äänet.


title: Noel Blanc

text: Blancin lähes koko elämä keskittyi Looney Tunesin ympärille isänsä Mel Blancin ollessa tuolloin hahmojen ääninä. Nuoresta iästä lähtien hän yhdessä isänsä kanssa puhuivat toisilleen Looney Tunes hahmojen äänillä ja viihdyttivät samalla naapureiden lapsia. Blanc kokeili nuorena myös vastaamalla puhelimeen tietyn hahmon äänellä nähdäkseen osaisiko soittaja erottaa hänen ääntään isästään. Blanc kertoi myös isänsä Mel Blancin sanoneen useissa haastatteluissa tunteneensa poikansa Noelin olevan ainoa, joka kykeni imitoimaan hänen hahmojen ääniä tarkasti.


title: Noel Blanc

text: Noel Blancin tykästyminen animaatioon ammattimielessä alkoi kuitenkin vasta isänsä auto-onnettomuuden myötä 1960-luvun alussa. Hän ryhtyi isänsä toivuttua ohjaamaan isänsä äänityksiä kotistudiossaan. Myöhemmin armeijan jälkeen Blanc perusti isänsä kanssa Blanc Communications yhtiön, joka tuotti satoja mainoksia ja televisio-ohjelmia. Isänsä kuoleman jälkeen Noel Blanc ryhtyi pian itse tekemään hahmojen ääniä animaatioihin.


title: Noel Blanc

text: Blanc työskenteli Warner Bros.:lle muun muassa ääninauhojen parissa ääninäyttelyn ohella. Sittemmin Blanc Communications yhtiön yhdistyessä Warner Brosin kanssa hän on työkennellyt Warner-Blanc yhtiöksi muodostuneen yhtiön toimitusjohtaja.


title: Tietoviikko

text: Tietoviikko (Tivi) oli suomalainen tieto- ja viestintätekniikan uutislehti. Lehti ilmestyi joka toinen perjantai, yhteensä noin 22 kertaa vuodessa. Lehti uudistui marraskuussa 2009, jolloin viikoittaisesta ilmestymisestä siirryttiin harvempaan ilmestymiseen.. Vuonna 2014 lehti fuusioitiin Sanomalta ostetun Tietokone-lehden kanssa. Lopputuloksena syntyi uusi Tivi, joka kantaa Tietoviikon nimeä, mutta on muuten Tietokone-lehden kaltainen, kerran kuussa ilmestyvä makasiinilehti tietotekniikan ammattilaisille.


title: Tietoviikko

text: Ensimmäinen Tietoviikko ilmestyi vuonna 1982. Lehti käsittelee tieto- ja viestintätekniikan kehitystä, ICT-alan yrityksiä sekä tieto- ja viestintäteknologian roolia liiketoiminnassa.


title: Tietoviikko

text: Tietoviikkoa kustansi mediakonserni Talentumiin kuuluva Talentum Media Oy.


title: Tietoviikko

text: Lehden päätoimittaja oli maaliskuusta 2012 lähtien Mikko Torikka, joka seuraa aikaisemmin päätoimittajana toiminutta Antti Oksasta. Lehden toimituspäällikkö on Jonna Vuokola. Mediakortin mukainen painos vuonna 2009 on 36 700 kpl.


title: Tietoviikko

text: Osa Tietoviikkoa on tietojohtajille suunnattu CIO-julkaisu (Chief Information Officer -tittelin mukaan), joka ilmestyy muutaman kerran vuodessa Tietoviikon välissä ja lisäksi verkkosivuina.


title: Australia yleisurheilun maailmanmestaruuskilpailuissa

text: Australia on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 35 mitalia, joista 11 on kultaa. Vain Tokion kisoissa 1991 se on jäänyt kokonaan ilman mitaleja.


text: Australian ensimmäinen MM-mitalisti ja samalla maailmanmestari oli maratonjuoksun Helsingissä 1983 voittanut Robert de Castella. Seuraavan kerran australialainen palkittiin MM-kultamitalilla Ateenassa 1997, kun aboriginaali Cathy Freeman voitti 400 metrin juoksun. Toisen kultamitalinsa hän voitti Sevillassa 1999. Edmontonissa 2001 Australian ainoa maailmanmestari oli Valko-Venäjää aiemmin edustanut seiväshyppääjä Dmitri Markov. Pariisissa 2003 kultaa voitti 400 metrin aitajuoksussa Jana Pittman, joka otti Rawlinson-nimisenä toisen kultamitalinsa neljä vuotta myöhemmin Osakassa. Toinen Osakan australialainen maailmanmestari oli 50 kilometrin kävelyn voittanut Nathan Deakes. Berliinissä 2009 maailmanmestaruuden voittivat seiväshyppääjä Steven Hooker ja kiekonheittäjä Dani Samuels. Daegussa 2011 ja Lontoossa 2017 kultaa voitti aitajuoksija Sally Pearson. Ainoat kolmissa eri kisoissa henkilökohtaisen mitalin saavuttaneet australialaiset ovat 50 kilometrin kävelyssä mitalin vuosina 2011, 2013 ja 2015 ottanut Jared Tallent ja 100 metrin aitajuoksussa mitalin vuosina 2011, 2013 ja 2017 ottanut Sally Pearson.


title: Erik Tysse

text: Erik Tysse (s. 4. joulukuuta 1980) on norjalainen kilpakävelijä.


title: Erik Tysse

text: Tysse sijoittui Münchenin EM-kilpailuissa 2002 20 kilometrillä seitsemänneksitoista ajalla 1.25.06. Seuraavan vuoden Pariisin MM-kilpailuissa hän oli yhdeksästoista käveltyään ajan 1.22.43. Vuoden 2005 Helsingin MM-kisoissa hän sijoittui 20 kilometrillä kolmanneksitoista. Göteborgin EM-kisoissa vuoden kuluttua hän oli seitsemäs ja kävelyn maailmancupissa yhdeksäs ajalla 1.20.34. Osakan MM-kilpailuissa 2007 Tysse oli yksi harvoista, jotka osallistuivat 20 kilometrille sekä 50 kilometrille. Kahdellakympillä hän oli ajalla 1.24.10 kahdeksas ja viidelläkympillä viides käveltyään ajan 3.51.52.


title: Erik Tysse

text: Tysse sijoittui ajalla 1.19.11 kuudenneksi kävelyn maailmancupissa 2008 Tšeboksaryssa. Pekingin olympialaisissa hän oli 20 kilometrillä 21:s ja 50 kilometrillä viides ajalla 3.45.08. Berliinin MM-kilpailuissa 2009 hän käveli 20 kilometrillä seitsemänneksi ajalla 1.20.38. Maailmancupissa 2010 hän oli samalla matkalla neljäs.


title: Erik Tysse

text: Kansainvälinen yleisurheiluliitto ilmoitti 20. heinäkuuta 2010 Tyssen antaneen saman vuoden toukokuussa positiivisen dopingnäytteen. Kielletty aine oli kolmannen sukupolven epo-hormoniksi kutsuttu Cera. Hän joutui dopingin käytön takia kahden vuoden kilpailukieltoon.


title: Tenkasen tyttökalenteri

text: Tenkasen tyttökalenteri on Aarne Tenkasen toinen studioalbumi, joka julkaistiin vuonna 1997. Kappaleiden tekijöiksi ilmoitetaan henkilöt Erkki Salpola ja Pentti Jormanainen, mutta nämä kumpikin olivat Gösta Sundqvistin salanimiä.


title: Tenkasen tyttökalenteri

text: Albumi nousi Suomen virallisen listan sijalla 30, ja pysyi listalla yhteensä 3 viikkoa.


title: Didgorin taistelu

text: Didgorin taistelu käytiin Georgian kuningaskunnan ja hajoavan seldžukkien valtakunnan armeijoiden välillä Didgorissa noin 40 kilometriä Georgian nykyisestä pääkaupungista Tbilisistä lounaaseen 12. elokuuta 1121. Taistelussa Georgian kuningas Davit IV sai ratkaisevan voiton Ilghazin johtamasta seldžukkiarmeijasta ja valloitti sen jälkeen muslimien hallussaan pitämän Tbilisin, josta tuli kuninkaallinen pääkaupunki. Voitto Didgorissa merkitsi Georgian keskiajan "kultakauden" alkua. Sitä juhlittiin georgialaisissa kronikoissa "ihmeellisenä voittona" (), kun taas nyky-Georgiassa sitä muistellaan edelleen joka syyskuu Didgoroba-nimisessä festivaalissa ("Didgorin päivä").


title: Didgorin taistelu

text: Georgian kuningaskunta oli ollut seldžukkien valtakunnan vasallivaltio 1080-luvulta saakka. Kuitenkin 1090-luvulla Georgian energinen kuningas Davit IV kykeni käyttämään hyväkseen seldžukkien sisäisiä levottomuuksia ja länsieurooppalaisten onnistunutta, Pyhälle maalle muslimeja vastaan suuntaamaa ensimmäistä ristiretkeä. Hän perusti suhteellisen vahvan monarkian, järjesti armeijansa uudelleen ja värväsi kiptšakkeja, alaaneja ja jopa "frankkeja" palkkasotureikseen, johtaakseen heidät valloittamaan menetetyt maa-alueensa takaisin ja karkottamaan turkkilaiset ryöstelijät. Davit lakkasi maksamasta veroa seldžukeille vuosina 1096/7, pysäytti turkkilaisten kausittaiset muutot Georgiaan ja valloitti takaisin useita keskeisiä linnoituksia vuosina 1103–1118. Hänen tärkein tavoitteensa oli Tbilisin takaisinvaltaus: Tbilisi oli muinainen georgialainen kaupunki, jota oli hallinnut islamilainen emiraatti yli neljän vuosisadan ajan. Davit aloitti sotatoimet Georgian ulkopuolella, edeten aina Araksin altaalle ja Kaspianmerelle saakka ja terrorisoiden muslimikauppaa koko Etelä-Kaukasiassa. Kesäkuuhun 1121 mennessä Tbilisi oli joutunut georgialaisten piirittämäksi, ja sen muslimieliitti joutui maksamaan Davitille raskasta veroa.


title: Didgorin taistelu

text: Georgian sotilaallinen nousu sai aikaan hallitun vastaiskun muslimeilta. Sekä georgialaiset että islamilaiset lähteet todistavat, että Tbilisin muslimien valitusten vuoksi sulttaani Mahmud II (hallitsi 1118–1131) lähetti retkikunnan Georgiaan. Siihen osallituivat artuqididynastian hallitsija Ilghazi Mardinin kaupungista, mazjadidien hallitsija Dubays II Hillasta ja sulttaanin veli Tughrul, Arranin ja Nahitševanin valtias atabeginsa Kun-toghdin kanssa. Ilghazin johtama armeija saapui Trialetin laaksoon Itä-Georgiassa ja leiriytyi Didgorin ja Manglisin lähistölle elokuun puolivälissä 1121.


title: Didgorin taistelu

text: Taisteluun osallistuneiden sotilaiden lukumäärä ja taistelun kulku kerrotaan eri tavoin ajan historiallisissa lähteissä. Seldžukkien armeijan koon sanotaan keskiajan islamilaisissa, georgialaisissa, armenialaisissa ja eurooppalaisissa lähteissä ilmeisen liioitellusti olleen 200 000–600 000 henkeä. Kuningas Davitin armeijan on perinteisesti arvioitu koostuneen 40 000 georgialaisesta, 15 000 kiptšakista, 500 alaanista ja 100 "frankkilaisesta" ristiretkeilijästä. Arabikronikoitsija Ibn al-Asirin mukaan Davit lähetti 200 sotilasta seldžukkien leiriin ennen taistelun alkua. He teeskentelivät olevansa karkureita ja hyökkäsivät äkillisesti saavuttuaan vihollisen asemille. Samaan aikaan georgialaisten pääjoukko hyökkäsi seldžukkiarmeijan sivuille Davit IV:n ja hänen poikansa Demetren komennuksessa. Kolmen tunnin kuluessa seldžukkien joukot oli kukistettu ja ajettu pakoon, niin että voittajille jäi kerättäväkseen suuri sotasaalis.


title: Didgorin taistelu

text: Voiton jälkeen Davit jatkoi säälimättömästi hyökkäystään jäljelle jääneitä muslimivastarinnan saarekkeita vastaan. Hän ryntäsi Tbilisiin seuraavana vuonna (1122), niin että kaupungista voisi tulla georgialaisen kronikoitsijan mukaan "arsenaali ja pääkaupunki hänen pojilleen ikuisiksi ajoiksi". Keskiaikaiset lähteet painottavat Davitin kostotoimia Tbilisin muslimeita vastaan. Arabihistorioitsija al-'Ayni (1360–1451), joka käyttää osittain kadonneita lähteitä, myöntää kaupungin joutuneen ryöstetyksi, mutta kertoo Georgian kuninkaan lopulta osoittaneen kärsivällisyyttä ja "kunnioittaneen muslimien tunteita enemmän kuin muslimijohtajat olivat kunnioittaneet".


title: Bulgaria talviolympialaisissa 2002

text: Bulgaria osallistui Salt Lake Cityn talviolympialaisiin 2002. Maata edusti kisoissa 24 urheilijaa seitsemässä eri lajissa. Bulgaria saavutti yhteensä kolme mitalia, joista yksi oli hopeinen ja kaksi pronssista. Mitalitilastossa Bulgaria sijoittui 20:nneksi.


title: Uusi-Seelanti yleisurheilun maailmanmestaruuskilpailuissa

text: Uusi-Seelanti on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä seitsemän mitalia, joista kuusi on kultaa. Kaikki mitalit on saavutettu heittolajeista.


text: Uuden-Seelannin ensimmäinen MM-mitalisti ja samalla maailmanmestari oli kiekonheiton Ateenassa 1997 voittanut Beatrice Faumuina. Seuraavissa kisoissa Sevillassa 1999 hän sijoittui viidenneksi mutta oli edelleen maansa paras urheilija. Pariisissa 2003 sijoittui kuulantyönnössä viidenneksi Valerie Adams, joka Helsingissä 2005 Valerie Vili -nimisenä saavutti hopeaa sekä Osakassa 2007 ja Berliinissä 2009 kultaa. Kolmannen kultamitalinsa hän voitti Daegussa 2011 jälleen Adams-nimellä ja neljännen kultamitalinsa Moskovassa 2013. Faumuina sijoittui Helsingissä neljänneksi ja Kimberley Smith 10 000 metrin juoksussa Osakassa 2007 viidenneksi ja Berliinissä 2009 kahdeksanneksi. Edellä mainittujen lisäksi Uuden-Seelannin naisista MM-kilpailuissa pistesijoille eli kahdeksan parhaan joukkoon on yltänyt 800 metrin juoksussa kuudenneksi vuonna 1997 sijoittunut Toni Hodgkinson.


text: Uuden-Seelannin miesten parhaat saavutukset MM-kilpailuissa ovat kuulantyöntäjä Tomas Walshin kulta Lontoossa 2017, keihäänheittäjä Gavin Lovegroven neljäs sija Tokiossa 1991 ja Tomas Walshin neljäs sija Pekingissä 2015. Näiden lisäksi pisteille ovat sijoittuneet Simon Poelman, joka oli kymmenottelussa kuudes Roomassa 1987 ja Tokiossa 1991, 50 kilometrin kävelyssä Sevillassa 1999 seitsemänneksi sijoittunut Craig Barrett, 1 500 metrin juoksussa Pekingissä 2015 kuudenneksi ja Lontoossa 2017 kahdeksanneksi sijoittunut Nicholas Willis sekä kuulantyönnössä Pekingissä kahdeksanneksi sijoittunut Jacko Gill.


title: Georgian kuningaskunta

text: Georgian kuningaskunta oli kuningaskunta nykyisen Georgian alueella vuosina 1008–1490. Kuningaskunta syntyi kun bagrationien hallitsijasuku onnistui yhdistämään paikalliset pikkuvaltiot.


title: Georgian kuningaskunta

text: Bysantin heikentyminen neljännen ristiretken seurauksena 1204 mahdollisti Georgian nousun paikalliseksi suurvallaksi. Tätä kutsutaan Georgian kulta-ajaksi, joka päättyi jo 1220-luvulla mongolien hyökätessä Georgiaan. Georgiasta tuli Il-kaanien vasalli 1300-luvulle saakka, ja pian Georgia vallattiin uudelleen Timur Lenkin hyökätessä. Georgia itsenäistyi jälleen 1400-luvulla, mutta kuningaskunta hajosi kolmeen osaan perimysriitojen vuoksi vuosisadan lopulla.


title: Viro talviolympialaisissa 2002

text: Viro osallistui Salt Lake Cityn talviolympialaisiin 2002 saavuttaen kolme mitalia, yhden jokaista väriä. Mitalitilastossa Viro oli seitsemästoista. Avajaisissa lippua kantoi Allar Levandi.


title: Russell Mark

text: Russell Mark (s. 25. helmikuuta 1964) on australialainen haulikkoampuja, maailmanmestari ja olympiavoittaja.


title: Russell Mark

text: Russell Mark on saavuttanut olympialaisissa kaksoistrapissa kultaa Atlantassa 1996 ja hopeaa Sydneyssä 2000. Lisäksi hän saavuttanut useita MM-mitaleita trapissa ja kaksoistrapissa, joista kirkkaimpia ovat kaksoistrapin maailmanmestaruudet Fagnanosta 1994 ja Limasta 1997.


title: Shakin maailmanmestaruusottelu 1990

text: Shakin maailmanmestaruusottelussa 1990 pelasivat hallitseva maailmanmestari Garri Kasparov ja haastaja Anatoli Karpov. Kyseessä oli viides MM-ottelu Karpovin ja Kasparovin välillä. Ottelun kesti 24 peliä, ja se päättyi Kasparovin voittoon pistein 12½–11½. Kaksitoista ensimmäistä peliä pelattiin New Yorkissa, ja loput pelit pelattiin Lyonissa.


title: Shakin maailmanmestaruusottelu 1990

text: Ottelun aikana Kasparov oli 27-vuotias ja rankattu 2 800:lla ELO-pisteellä. Karpov oli 39-vuotias ja rankattu pistein 2 730. Palkintosumma oli kolme miljoonaa dollaria. Tammikuussa Kasparov oli joutunut lähtemään synnyinkaupungistaan Bakusta, jossa hän oli valmistautunut edellisiin MM-otteluihin. Hän tunnusti myöhemmin, että hänen valmistautumisensa oli heikompi kuin aikaisemmin, ja toisaalta Karpov oli paremmin valmistautunut kuin koskaan. Kasparov laittoi pöydälleen Neuvostoliiton lipun sijasta Venäjän uuden trikolorin ilmaistakseen tukensa Jeltsinille. Karpov protestoi tätä vedoten FIDE:n sääntöihin. Tuomaristo päätti, että he pelaisivat ilman lippuja.


title: Shakin maailmanmestaruusottelu 1990

text: Karpov avasi kaikki pelinsä siirolla 1.d4, mihin Kasparov vastasi ottelun alussa kuningasintialaisella puolustuksella. Kasparov puolestaan avasi 1.e4 ja Karpov valitsi espanjalaisen pelin puolustuksekseen. Kasparov voitti toisen pelin, mutta Karpov tasoitti tilanteen seitsemännessä pelissä. Molemmat pelaajat alkoivat vaikuttaa äärimmäisen väsyneiltä. Muut pelit New Yorkissa päättyivät tasan, ja ottelu siirtyi Lyoniin. 14:nnessä pelissä Kasparov valitsi skotlantilaisen avauksen, jota ei ollut pelattu maailmanmestaruusottelussa sitten vuoden 1892 ottelun Steinitzin ja Tšigorinin välillä. Peli päättyi tasan, mutta Kasparov toisti avauksen seuraavassa pelissään valkeilla. Tällä kertaa Kasparov saavutti etua, kunnes peli keskeytettiin. Hänen joukkueensä löysi voittoisan jatkon jo ennen kuin peliä jatkettiin kahden päivän päästä. Karpov tasoitti tilanteen heti seuraavassa pelissä, jossa pelattiin Grünfeldin puolustusta.


title: Shakin maailmanmestaruusottelu 1990

text: 18:nnessa pelissä Kasparov palasi espanjalaiseen peliin. Hän onnistui avausvalmistelussaan, minkä vuoksi Karpov mietti tunnin 21. siirtoa. Peli keskeytettiin, kun Karpov oli sotilaan tappiolla ja hän luovutti jatkopelissä. Myös 20. pelissä Kasparov voitti espanjalaisessa pelissä näyttävällä hyökkäyksellä. Kasparov johti 11–9 ja tarvitsi vain pisteen viimeisistä neljästä pelistä säilyttääkseen tittelinsä, minkä hän saavutti kahdella tasapelillä seuraavissa peleissä. Karpov voitti vielä yhden pelin, mutta Kasparov voitti koko ottelun pistein 12½–11½.


title: Shakin maailmanmestaruusottelu 1990

text: Yhdeksän pelaajaa Interzonal-turnauksista ja edellisen maailmanmestaruussyklin neljännesfinalistia vuodelta 1987 (Andrei Sokolov, Jan Timman, Rafael Vaganian ja Artur Jusupov) otettiin ehdokasturnaukseen. Järjestö, joka oli organisoinut karsintaottelut, nimitti yhden pelaajan (Spragett). Karpov, edellisen syklin haastaja sijoitettiin suoraan neljännesfinaaliin.


title: Shakin maailmanmestaruusottelu 1995

text: Shakin maailmanmestaruusottelussa 1995 pelasivat hallitseva klassinen maailmanmestari Garri Kasparov ja haastaja Viswanathan Anand. Ottelun kesti 18 peliä, ja se päättyi Kasparovin voittoon pistein 10½–7½. Ottelu pelattiin New Yorkissa World Trade Centerin 107. kerroksessa.


title: Balto (elokuva)

text:
Balto () on Steven Spielbergin omistaman Amblin Entertainmentin vuonna 1995 tuottama animaatioelokuva, jonka levityksestä vastasi Universal Pictures. Amblin Entertainment suljettiin pian Balton julkaisun jälkeen, ja yhdistettiin myöhemmin Dreamworksiin.
Balto perustuu tositapahtumiin Balto-nimisestä valjakkokoirasta, joka veti vuonna 1925 kurkkumätälääkettä Gunnar Kaasenin valjakossa. Ajajien ja rekikoirien ansiosta Nomen kaupungin lapset pelastuivat kurkkumätäepidemialta.


title: Balto (elokuva)

text: Täytetty Balto on näytillä Clevelandin luonnontieteellisessä museossa ja Balton muistoksi on myös pystytetty patsas New Yorkin Central Parkiin.


title: Balto (elokuva)

text: "Balto" sai myöhemmin kaksi jatko-osaa, Balto - pako yli suuren veden vuonna 2002 sekä Balto - Muutoksen tuulet vuonna 2004.


title: Balto (elokuva)

text: Balto on Alaskassa, Nomen kylässä elävä koirasusi. Baltolla ei ole perhettä. Balto elelee Boris-hanhen kanssa. Baltoa ei kukaan huoli lemmikikseen susimaisen ulkonäkönsä takia. Ilkeä Kiilu-koira on aina tekemässä ilkeyksiä Baltolle ja yrittää saada Balton näyttämään epäluotettavalta ihmisten silmissä.


title: Balto (elokuva)

text: Vetokoirat lähtevät hakemaan kylän sairaille lapsille kurkkumätälääkkeitä, mutta lumimyrkyssä Kiilu johtaa koirat väärään suuntaan. Balto lähtee Boriksen, Mucin ja Lucin kanssa etsimään eksyneitä tovereitaan. Jotta Balto ei sekoittaisi reittiä, hän raapii puihin kynnenjälkiä aikeenaan seurata niitä ystäviensä ja vetokoirien kanssa takaisin kylään. Metsässä koiria vastaan tulee suuri vihainen karhu ja valtataistelun aikana osa koirista jää valtavan puunoksan alle. Balto ja Jenna taistelevat karhua vastaan ja Balto onnistuu upottamaan pedon jäihin. Balto tippuu karhun mukana jäihin myös mutta selviää urheasti. Jenna antaa Baltolle lämmikkeeksi huivinsa. Sen jälkeen Balto jatkaa etsimistään yksin. Kun Balto vihoin löytää valjakon, Kiilu hyökkää sen kimppuun. Lopulta muut vetokoirat ymmärtävät kummalla on paremmat aikeet, Kiilulla vai Baltolla. Balto pudottaa Kiilun alas vuorelta.


title: Balto (elokuva)

text: Kotimatkalla Kiilu on raapinut puita ja yrittää eksyttää koirat, mutta Balto ystävineen löytävää kotikylään. Koirat vievät asukkaille lääkkeet ja lapset saadaan vihdoin paranemaan.


title: Kuuba yleisurheilun maailmanmestaruuskilpailuissa

text: Kuuba on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 57 mitalia, joista 21 on kultaa. Yksissäkään kisoissa se ei ole jäänyt ilman mitalia, ja vuodesta 1993 vuoteen 2009 se sai joka kerta vähintään yhden kultamitalin. Daegussa 2011 Dayron Robles tuli 110 metrin aitajuoksussa ensimmäisenä maaliin mutta hänet hylättiin toisen juoksijan estämisestä. Vuoden 1997 MM-kilpailuissa Kuuba sijoittui maitten mitalitilastossa kolmanneksi.


text: Kuuban ensimmäinen MM-mitalisti oli Helsingissä 1983 kiekonheitossa hopeaa saavuttanut Luis Delís. Stuttgartissa 1993 maa sai ensimmäiset maailmanmestarinsa, korkeushyppääjät Javier Sotomayorin ja Ioamnet Quinteron. Maan menestynein MM-kisaurheilija on Iván Pedroso, joka voitti pituushypyssä kultaa neljissä peräkkäisissä kisoissa vuosina 1995–2001. Moukarinheittäjä Yipsi Morenolla on kolme maailmanmestaruutta. Sotomayorin lisäksi kaksinkertaisia maailmanmestareita ovat 800 metrin juoksija Ana Quirot, keihäänheittäjä Osleidys Menéndez ja kolmiloikkaaja Yargelis Savigne.


title: Paul di Resta

text: Paul di Resta (s. 16. huhtikuuta 1986 Livingston, Skotlanti, Yhdistynyt kuningaskunta) on brittiläinen rata-autoilija.


title: Paul di Resta

text: Paul di Resta on kilpa-autoilija Dario ja Marino Franchittin serkku ja hän on italialaista syntyperää.


title: Paul di Resta

text: Di Resta aloitti uransa karting-sarjoissa joissa hän kilpaili vuosina 1994–2001. Vuonna 2002 hän kilpaili Britannian Formula Renault -talvisarjassa. Seuraavana vuonna hän siirtyi varsinaiseen BFR -sarjaan, jossa hän kilpaili vuodet 2003–2004. Vuonna 2004 di Resta sai McLaren Autosport -palkinnon hyvistä suorituksistaan.


title: Paul di Resta

text: Vuosina 2005–2006 di Resta kilpaili F3 Euroseries -sarjassa. Vuonna 2006 di Resta voitti sarjan mestaruuden. Kauden aikana hän voitti viisi kilpailua. Samana vuonna di Resta voitti Formula 3 Masters -kilpailun Zandvoortin radalla.


title: Paul di Resta

text: Vuodeksi 2007 di Resta siirtyi ajamaan DTM-sarjaan Mercedekselle. Kauden päätteksi di Resta sijoittui sarjassa viidenneksi. Kaudella 2008 di Resta jatkoi DTM-sarjassa. Hän voitti uransa ensimmäisen kilpailun Lausitzin radalla Saksassa. Hän starttasi kilpailuun myös ensimmäistä kertaa paalupaikalta. Di Resta voitti kaudella kaksi kilpailua ja sijoittui toiseksi neljä pistettä mestaruuden voittaneelle Timo Scheiderille jääneenä. Vuonna 2009 di Resta sijoittui sarjan kolmanneksi. Vuonna 2010 di Resta voitti DTM-sarjan mestaruuden. Vuonna 2014 di Resta teki paluun DTM-sarjaan ajaen Mercedeksellä.


title: Paul di Resta

text: Joulukuussa 2009 di Resta testasi Formula 1 -talli Force Indian autoa Jerezin radalla. Vuonna 2010 di Resta toimi Force Indian testi- ja varakuljettajana ajaen Australian, Malesian, Kiinan, Espanjan, Valencian, Britannian, Unkarin ja Italian kilpailujen perjantaiharjoituksissa.


title: Paul di Resta

text:
Di Resta pestattiin Force Indian kilpakuljettajaksi kaudelle 2011 korvaten Vitantonio Liuzzin. Hänen tallikaverinaan ajoi saksalainen Adrian Sutil. Di Resta ajoi heti pisteille kauden kahdessa ensimmäisessä kilpailussa. Hänen ensimmäinen keskeytyksensä tuli Turkin osakilpailusta, ja se oli myös hänen ainoa keskeytyksensä kaudella 2011. Silverstonen kilpailun aika-ajoissa di Resta ajoi peräti kuudenteen lähtöruutuun mutta epäonnistunut varikkotaktiikka pudotti hänet pisteiltä. Singaporen kilpailussa di Resta sijoittui kuudenneksi. Di Resta saavutti kauden aikana 27 pistettä sijoittuen 13:nneksi MM-taulukossa.
Kaudella 2012 di Resta ajoi parhaimmillaan neljänneksi Singaporen kilpailussa. Di Resta saavutti kauden aikana 46 pistettä sijoittuen sarjan 14:nneksi.


title: Paul di Resta

text: Kaudella 2013 di Resta saavutti 48 pistettä sijoittuen parhaimmillaan neljänneksi Bahrainin GP:ssä. Hän sijoittui MM-sarjassa 12:nneksi. Kauden päätteeksi di Resta ei saanut enää jatkosopimusta Formula 1 -sarjaan.


title: Paul di Resta

text: Vuonna 2016 di Resta teki paluun Formula 1 -sarjaan toimien Williams-tallin testikuljettajana jatkaen pestissä myös seuraavalla kaudella. Unkarin GP:ssä 2017 di Resta korvasi sairastuneen Felipe Massan, mutta joutui keskeyttämään kilpailun öljyvuodon takia.


title: N. T. Wright

text: Nicholas Thomas Wright, myös Tom Wright (s. 1. joulukuuta 1948), on brittiläinen teologi ja raamatuntutkija, joka vihittiin vuonna 1975 Englannin kirkon papiksi. Vuonna 2003 hänestä tuli Durhamin piispa, jona hän toimi vuoteen 2010. Häntä seurasi Justin Welby.


title: N. T. Wright

text: Wright on tuottelias kirjoittaja kristinuskon ja erityisesti Uuden testamentin aiheista. Hän on julkisuudessa tuonut esiin kielteisen suhtautumisensa homoliittoihin.


title: Benito Martinez

text: Benito Martinez (s. 28. kesäkuuta 1971 Albuquerque, New Mexico, Yhdysvallat) on yhdysvaltalainen näyttelijä, joka tunnetaan parhaiten sarjasta Shield – lain varjolla. Hän näytteli sarjassa David Acevedaa. Hän on näytellyt monissa sarjoissa, kuten muun muassa Monkissa, Num3rot-sarjassa, Bonesissa, NYPD Bluessa ja Sharkissa. Hän on näytellyt myös Clint Eastwoodin menestyselokuvassa Million Dollar Baby. Martinez on voittanut ALMA-palkinnon sivuosastaan sarjasta Shield – lain varjolla. Martinez on valmistunut Hollywood High School Performing Artsista.


title: Peter Akinola

text: Peter Jasper Akinola (s. 27. tammikuuta 1944) oli vuosina 2000-2010 Nigerian anglikaanisen kirkon johtaja, priimas. Hän syntyi jorubaperheeseen Abeokutassa.


title: Peter Akinola

text: Akinolasta tehtiin vuonna 1989 Abujan piispa ja vuonna 1997 Provinssi III:n arkkipiispa.


title: Peter Akinola

text: Akinola on konservatiivinen kristitty, joka tunnetaan jyrkän kielteisestä suhtautumisesta seksuaalivähemmistöjä kohtaan.


title: Peter Akinola

text: Akinola syntyi Abeokutassa Lounais-Nigeriassa. Hänen isänsä kuoli hänen ollessaan neljävuotias, jolloin Akinola lähetettiin asumaan setänsä luokse. Hän kävi koulua kymmenvuotiaasta 16-vuotiaaksi, minkä jälkeen hänen setänsä halusi tämän lopettavan koulun ja opettelevan kaupankäyntiä. Oltuaan oppipoikana Lagosissa hänestä tuli menestyksekäs huonekalujen tekijä ja patenttilääkkeitten myyjä, mutta hän luopui liiketominnastaan voidakseen opiskella papiksi. Hänet vihittiin diakoniksi vuonna 1978 ja papiksi vuonna 1979. Hän matkusti Yhdysvaltoihin ja valmistui vuonna 1981 maisteriksi Virginian teologisesta seminaarista. Palattuaan Nigeriaan hän työskenteli Abujan hiippakunnassa, jonka piispaksi hänet vihittiin vuonna 1989. Vuonna 1998 hänestä tuli enemmistöltään islamilaisen Pohjois-Nigerian arkkipiispa.


title: Peter Akinola

text: Vuonna 2000 Akinola valittiin koko Nigerian anglikaanikirkon johtajaksi, priimakseksi. Vuonna 2003 hän sai kansainvälistä huomiota, kun Yhdysvaltain episkopaalinen kirkko vihki Gene Robinsonin New Hampshiren piispaksi. Robinson oli ensimmäinen avoimesti homoseksuaali anglikaanipiispa. Akinola sanoi, että kyseinen kirkko oli "valinnut historiallisesta uskosta poikkeavan tien" ja kutsui homoseksuaalisuutta "jopa eläinten parissa tuntemattomaksi poikkeamaksi". Akinolan johdolla Nigerian kirkko perusti Pohjois-Amerikan Anglikaanien kokoonkutsun (Convocation of Anglicans in North America (CANA))vaihtoehdoksi niille seurakunnille, jotka vastustivat episkopaalikirkon toimia mutta halusivat yhä pysyä osana anglkaanista kirkkoyhteisöä (Anglican Communion). Vuonna 2007 vihittiin CANAn ensimmäinen lähetyspiispa Martyn Minns Virginiasta vastoin Canterburyn arkkipiispan Rowan Williamsin toiveita.


title: Peter Akinola

text: Akinola oli julkisuudessa myös vuonna 2006, jolloin hän Nigerian kristittyjen yhdistyksen presidentin ominaisuudessa antoi lausunnon koskien muslimien mellakointia, jotka johtuivat tanskalaisten sanomalehtien julkaisemista Muhammed-pilakuvista. "Pitäisikö meidän tässä vaiheessa muistuttaa muslimiveljiämme, että heillä ei ole väkivallan monopolia tässä maassa", Akinola sanoi. Rowan Williamsin mukaan Akinola tarkoitti sanansa varoitukseksi, ei uhkaukseksi. Toisaalta vuonna 2004 Akinola oli kieltäytynyt tuomitsemasta 700 muslimin kuolemaa, jotka olivat seuranneet kostona 75 kristityn tappamisesta.


title: Collin Benjamin

text: Collin Benjamin (s. 3. elokuuta 1978 Windhoek) on namibialainen jalkapalloilija, pelipaikaltaan keskikenttäpelaaja. Hänen nykyinen seuransa on Hamburger SV.


title: Collin Benjamin

text: Seuratasolla Benjamin on pelannut Hamburger SV:n lisäksi Raspo Elmshornissa, Germania Schnelsenissä ja FC Civicsissä. Maajoukkueessa hän on pelannut 30 ottelua, joissa hän ei ole tehnyt yhtäkään maalia. Benjamin on edustanut Namibiaa yksissä arvokisoissa, Afrikan-mestaruuskilpailuissa vuonna 2008.


title: Buddy Moss

text: Eugene "Buddy" Moss (16. tammikuuta 1914, Jewel, Georgia – 19. lokakuuta 1984, Atlanta, Georgia) oli yhdysvaltalainen bluesmuusikko, kitaristi, huuliharpisti ja laulaja. Monien bluestutkijoiden mielestä hän oli itärannikon merkittävin levyttänyt blueskitaristi Blind Blaken viimeisten sessioiden (1932) ja Blind Boy Fullerin ensilevytysten (1935) välillä.


title: Buddy Moss

text: Moss syntyi 12-lapsiseen vuokraviljelijäperheeseen Warrenin piirikunnassa sijaitsevaan Jewelin kaupunkiin. Hänen syntymävuodekseen ilmoitetaan lähteistä riippuen joko 1914 tai 1906. Hän oppi itsekseen soittamaan huuliharppua jo hyvin nuorena ja alkoi soittaa paikallisissa juhlissa Augustan ympäristössä, jonne perhe muutti Mossin ollessa nelivuotias. Vuoteen 1928 mennessä hän oli siirtynyt Atlantan kaduille ja tutustui Curley Weaveriin ja Robert "Barbecue Bob" Hicksiin. Weaverin ja Hicksin mukana Moss levytti ensimmäistä kertaa. The Georgia Cotton Pickers -nimellä äänitettiin 7. joulukuuta 1930 neljä kappaletta Columbialle: "I'm On My Way Down Home", "Diddle-Da-Diddle", "She Looks So Good" ja "She's Comin' Back Some Cold Rainy Day". Yhtyeessä Barbecue Bob ja Weaver soittivat kitaraa ja Moss huuliharppua. Kolme vuotta myöhemmin Moss levytti omalla nimellään American Record Companylle apunaan Fred McMullen ja Curley Weaver. Kappaleet olivat "Bye Bye Mama", "Daddy Don't Care" ja "Red River Blues".


title: Buddy Moss

text: Ensilevytyksensä jälkeen Moss opetteli soittamaan kitaraa. Aluksi hänen soittokumppaninaan oli Barbecue Bob ja tämän kuoleman vuonna 1931 jälkeen Blind Willie McTell. Vuonna 1933 levyttäessään hän oli jo niin taitava kitaristi, että neljä päivän äänityssessiosta julkaistiin kaikkiaan 11 kappaletta. Syyskuussa 1933 syntyi lisää levytyksiä Weaverin ja McTellin kanssa New Yorkissa. Mossin levyt myivät niin hyvin, että hän palasi levytysstudioon taas kesällä 1934, tällä kertaa yksin. Elokuussa 1935 Moss levytti yhdessä Pinewood Tomin eli Joshua Whiten kanssa. Myöhemmin samana vuonna Moss kuitenkin joutui vankilaan.


title: Buddy Moss

text: Syy miksi Moss joutui vankilaan, vaihtelee lähteistä riippuen. Syiksi on mainittu vaimon murha ja vihamiehen tappaminen tappelussa. Hänet vapautettiin hyvän käytöksen ansiosta kuusi vuotta myöhemmin, asiassa auttoi myös James Baxter Longin suositukset. Long oli Blind Boy Fullerin "manageri" ja Long mahdollisesti halusi uuden tähden kuolevan Fullerin tilalle.


title: Buddy Moss

text: Moss palasi levytysstudioon lokakuussa 1941 yhdessä Brownie McGheen ja Sonny Terryn kanssa. Okeh/Columbia-merkille äänitetyistä 13 kappaleesta vain kolme julkaistiin. Toisen maailmansodan myötä hallitus kielsi sellakan käytön 78-tuumaisissa äänilevyissä ja äänilevyteollisuus romahti. Moss työskenteli sekalaisissa töissä kuten hissipoikana, trukkikuskina ja tupakkafarmarina soitellen silloin tällöin Atlantan alueella. Vuonna 1964 Moss kuitenkin vieraili Josh Whiten konsertissa Emoryn yliopistolla ja sieltä hänet "löydettiin uudelleen". Hänet kiinnitettiin muutamalle festivaalille ja Moss myös äänitti Columbialle Nashvillessä, mutta tätä materiaalia ei ole julkaistu. Kesäkuun 1966 keikka Washington DC:ssä julkaistiin myöhemmin Biograph-merkillä. Myöhemmin Moss esiintyi muun muassa Newport Folk Festivalilla vuonna 1969 ja Atlanta Blues Festivalilla ja Atlanta Grass Roots Music Festivalilla vuonna 1976.


title: Buddy Moss

text: Buddy Moss kuoli lokakuussa 1984 jälleen suurelta yleisöltä unohdettuna. Document-levymerkki on julkaissut Mossin sotaa edeltävää tuotantoa 1990-luvulla kolmella albumilla. Vuonna 2006 Fat Possum julkaisi George Mitchellin vuonna 1963 tekemiä äänityksiä. Ne on julkaistu CD:llä "The George Mitchell Collection Vol. 2".


title: Sarjakuvaneuvos

text: Sarjakuvaneuvos on Suomen sarjakuvaseuran myöntämä tunnustuspalkinto.


title: Sarjakuvaneuvos

text: Sarjakuvaneuvoksen nimitys otettiin käyttöön vuonna 1981, ja sen jälkeen sitä on jaettu viiden vuoden välein vuoteen 2006 saakka sekä vuosina 2008, 2009, 2011, 2014 ja 2016. Sarjakuvaneuvokseksi on nimitetty sarjakuvakeräilijöitä, -kirjailijoita ja -toimittajia sekä tärkeitä suomalaisia sarjakuva-alan vaikuttajia.


title: Georges Akieremy

text: Georges Akieremy Owondo (s. 15. syyskuuta 1983) on gabonilainen jalkapalloilija, joka pelaa keskushyökkääjänä. Hän pelaa FC Dinamo Tbilisin kokoonpanossa.


title: Georges Akieremy

text: Ammattilaisuransa Akieremy aloitti kun hän pelasi vuonna 2004 GD Interclubessa. Ennen siirtymistään nykyiseen seuraansa hän pelasi vielä pari vuotta Sogéa FC:ssä, ennen kuin teki muutaman vuoden sopimuksen vuonna 2007 georgialaisen FC Dinamo Tbilisiin kanssa. Hän ei ole kuitenkaan seurajoukkueissaan tehnyt yhtään maalia eikä pelannut yhtään ottelua. Hän on ollut tyrkyllä myös maajoukkueeseen, mutta sielläkään hän ei ole ollut avauskokoonpanossa.


title: Niilo Sveninpoika

text: Niilo Sveninpoika ("Niels af Danmark", noin 1065–1134) oli Tanskan kuningas 1104–1134. Niilo oli nuorin Sven Estridinpojan pojista, ja seurasi veljeään Eerik I Ejegodia valtaistuimella. Hän oli naimisissa Ruotsin kuninkaan Inge vanhemman tyttären Margareta Fredkullan kanssa. He saivat pojan, Maunun.


title: Niilo Sveninpoika

text: Niilo Sveninpojan hallituskausi oli pääosin rauhallista aikaa, mutta sen loppupuolella Tanska ajautui sisällissotaan. Margareta Fredkulla kuoli vuonna 1128 tai 1129, ja kun Niilokin alkoi jo olla iäkäs, nousi kysymys hänen seuraajastaan esiin. Nielsin ja Margaretan poika Maunu pelkäsi, että hänen serkkunsa, Slesvigin herttua Knud Lavard, saatettaisiin valita kuninkaaksi, koska Knud oli Maunua vanhempi. Knud oli suosittu ja osoittanut olevansa kyvykäs niin sodan kuin rauhankin asioissa. Hän oli lisäksi Saksan kuninkaan vasalli. Kun Knudin suosio kasvoi, tappoi Maunu hänet 7. tammikuuta 1131 Ringstedin lähellä, Haraldstedin metsässä. Knuutin velipuoli Eerik Emune pyrki kostamaan surman. Fotevikin taistelussa vuonna 1134 Eerikin joukot löivät Niilo Sveninpojan armeijan, ja Maunu sai surmansa. Niilo pakeni Slesvigiin, mutta hänet tapettiin siellä pian taistelun jälkeen.


title: Sam Jaffe

text: Shalom ”Sam” Jaffe (10. maaliskuuta 1891 – 24. maaliskuuta 1984) oli yhdysvaltalainen näyttelijä. Hän oli ehdolla parhaan miessivuosan Oscar-palkinnon saajaksi roolistaan elokuvassa "Asfalttiviidakko" (1950).


title: Sam Jaffe

text: Muita elokuvia, joissa Jaffe esiintyi, olivat muiden muassa "Sininen kuu" (1937), "Gunga Din" (1939), "Uhkavaatimus Maalle" (1951) ja "Ben-Hur" (1959). Hänet nähtiin myös televisiosarjassa "Tohtori Ben Casey" (1961–1965). Jaffe kuului jonkin aikaa Hollywoodin mustalle listalle.


title: Sam Jaffe

text: Jaffe syntyi juutalaiseen perheeseen New Yorkissa ja opiskeli insinööritaitoa Columbian yliopistolla. Hän oli naimisissa näyttelijä Bettye Ackermanin kanssa vuodesta 1956 kuolemaansa Beverly Hillsissä 93-vuotiaana.


title: Sebastian Boenisch

text: Sebastian Boenisch (s. 1. helmikuuta 1987 Gliwice, Puola) on puolalainen jalkapalloilija, pelipaikaltaan puolustaja.


title: Sebastian Boenisch

text: Boenischin nykyinen seura on Werder Bremen. Hän on pelannut ammattilaisena myös Schalkessa. Boenisch pelasi Saksan alle 21-vuotiaiden maajoukkueessa, mutta aikuisten tasolla hän edustaa syntymämaataan Puolaa ja kuului Puolan omiin EM-kisohinsa valitsemien pelaajien joukkoon.


title: Sam Jaffe (tuottaja)

text: Sam Jaffe (21. toukokuuta 1901 – 10. tammikuuta 2000) oli yhdysvaltalainen elokuvavaikuttaja, joka toimi uransa eri vaiheissa muun muassa tuottajana ja kykyjenetsijänä.


title: Sam Jaffe (tuottaja)

text: Jaffe oli kotoisin New Yorkin Harlemista. Hän aloitti elokuvauransa juoksupoikana Paramountilla jätettyään high schoolin kesken. Jo 22-vuotiaana hän toimi tuotantopäällikkönä Ernst Lubitschin, Josef von Sternbergin ja Rouben Mamoulianin elokuvissa. 1930-luvulla hän työskenteli jonkin aikaa Columbia Picturesin alaisuudessa kunnes perusti oman Jaffe Agency -toimistonsa, joka edusti useita kuuluisia näyttelijöitä ja ohjaajia. 1940-luvulla hän tuotti 20th Century Foxille sotaelokuvan "The Fighting Sullivans" (1944). Vuonna 1959 Jaffe luopui toimistostaan ja muutti Lontooseen, missä hän tuotti muun muassa elokuvat "Elsa – vapaana syntynyt" (1966) ja "Kauhujen teatteri" (1973). Myöhemmällä iällään Jaffe tunnettiin myös impressionistisen kuvataiteen keräilijänä.


title: Sam Jaffe (tuottaja)

text: Jaffe kuoli 98 vuoden ikäisenä Los Angelesissa, Kaliforniassa tammikuussa 2000.


title: Virginia McKenna

text: Virginia McKenna OBE (s. 7. kesäkuuta 1931) on brittiläinen näyttelijä. Hän syntyi Lontoossa ja opiskeli Central School of Speech and Dramassa.


title: Virginia McKenna

text: McKenna esiintyi teatterissa jo ennen vuonna 1952 tapahtunutta elokuvadebyyttiään. Hän voitti uransa aikana niin Baftan kuin Laurence Olivier -palkinnonkin; hän oli ehdolla myös Golden Globen saajaksi.


title: Virginia McKenna

text: Elokuvia, joissa McKenna on esiintynyt, ovat muiden muassa "A Town Like Alice" (1956), "Naisvakooja" (1958) ja "Elsa – vapaana syntynyt" (1966). Tunnettu näyttelijä on myös eläinten oikeuksien puolestapuhuja.


title: Kannaksen lukio

text: Kannaksen lukio on Lahden kaupungin ylläpitämä lukio. Lukio sijaitsee Paavolan kaupunginosassa Kannaksenkatu 20:ssä. Lukiossa on noin 750 opiskelijaa ja 50 opettajaa. Yleislinjan lisäksi Kannaksen lukiossa on kansainväliseen IB-tutkintoon johtava erityistehtävä sekä kuvataiteen erityistehtävä. Kannaksen lukiossa tarjotaan omana painotuksena myös teatteritaiteen kursseja.


title: Kannaksen lukio

text: Lukion rehtorina toimii Jyrki Rosti. Kannaksen lukion peruskorjaus valmistui kevät-talvella 2009. Peruskorjauksen yhteydessä lukioon rakennettiin noin 500 neliömetriä kuvataiteen ja muotoilun tiloja. Myös näyttämötekniikka uusittiin vastaamaan pienen teatterin tarpeita.


title: Kannaksen lukio

text: Kannaksen lukio katsotaan avatuksi 2. syyskuuta 1907 Terijoen suomalaisena yhteiskouluna , joka sai oman Yrjö Sadeniemen suunnitteleman koulurakennuksen 1910. Lahdessa oli talvisodan aikana ennestään lukio-opetukseksi Lahden yhteiskoulun oppikoululuokat ja kaksi yksityistä oppikoulua. Neljänneksi tuli Terijoen suomalainen yhteiskoulu, jolle Lahden kaupunki anoi luvan valtioneuvostolta ja jolle tuli nimeksi Kannaksen yhteislyseo tarkoittaen Karjalankannasta, jolla Terijoen kunta, entinen Kivennavan kylä, oli sijainnut vuodesta 1910 alkaen.


title: Kannaksen lukio

text: Kannaksen yhteislyseo aloitti Lahden lyseon tiloissa, jonne tuli myöhemmin myös 1944 Lahdenpohjan Yhteislyseo, joka nimettiin sittemmin Lahden keskikouluksi ja lopulta Salinkallion lukioksi. Kannaksen lukion Annikki Virtasen suunnittelema koulurakennus valmistui 1952. Rakennuksen peruskivi oli tuotu Terijoelta.


title: Andy Ram

text: Andy Ram (; s. 10. huhtikuuta 1980) on Uruguayssa syntynyt israelilainen tennispelaaja. Hän on kilpaillut kolmissa olympialaisissa vuosina 2004–2012.


title: Andy Ram

text: Ram on tehnyt tuloksekasta yhteistyötä varsinkin maanmiehensä Jonathan Erlichin kanssa.


title: Andy Ram

text: Ram on saavuttanut voittoja seuraavissa Grand Slam -turnauksissa:


title: Jonathan Erlich

text: Jonathan Dario Erlich (; s. 5. huhtikuuta 1977 Buenos Aires) on Argentiinassa syntynyt israelilainen tennispelaaja. Hänet tunnetaan varsinkin nelinpeleistä Andy Ramin parina.


title: Jonathan Erlich

text: Erlich kilpaili vuoden 2004 kesäolympialaisissa Ateenassa.


title: Jonathan Erlich

text: Vuonna 2008 Erlich voitti Ramin kanssa miesten nelinpelin mestaruuden Australian avoimessa tennisturnauksessa. Heitä vastassa olivat ranskalaiset Arnaud Clément ja Michaël Llodra.


title: Sa’ud Kariri

text: Sa’ud Al Kariri (s. 3. heinäkuuta 1980) on saudiarabialainen jalkapalloilija, pelipaikaltaan keskikenttäpelaaja. Seuratasolla hän edusti pitkään Al-Ittihadia.


title: Sa’ud Kariri

text: Maajoukkueessa Kariri on pelannut 37 ottelua, joissa hän on tehnyt 12 maalia. Hän pelasi MM-kisoissa 2006 kaikki Saudi-Arabian kolme ottelua alusta loppuun.


title: Noah Taylor

text: Noah George Taylor (s. 4. syyskuuta 1969) on Lontoossa syntynyt, varhaislapsuudessaan vanhempiensa maahan Australiaan muuttanut näyttelijä. Hänen ensimmäinen iso roolinsa oli elokuvassa "Kesä joka muutti kaiken" ("The Year My Voice Broke", 1987); hänet nähtiin myös sen jatko-osassa ("Flirting", 1991).


title: Noah Taylor

text: Myöhemmin Taylor on noussut laajempaan kansainväliseen huomioon rooleillaan muiden muassa elokuvissa "Loisto" (1996), "Melkein julkkis" (2000), "" (2001), "" (2003), "Steve Zissoun vedenalainen maailma" (2004) sekä "Jali ja suklaatehdas" (2005). Hän on esiintynyt myös televisiosarjassa "Game of Thrones" (2013–2014) Locken roolissa.


title: Noah Taylor

text: Elokuvatähteyden ohella Taylor on myös lahjakas muusikko.


title: Papendrecht

text: Papendrecht on kunta ja kaupunki Alankomaissa Etelä-Hollannin provinssissa. Asukkaita kaupungissa on 31 616 (1.2.2008) ja väestötiheys on 3 339/km². Kunnan pinta-ala on 10,77 neliökilometriä, josta vettä on 1,3 km².


title: Papendrecht

text: Pysyvät asukkaat saapuivat alueelle vuoden 1000 tienoilla. Ensimmäinen dokumentoitu maininta Papendrecht -nimestä on vuodelta 1105. Kaupunki perustettiin vuonna 1277, kun vesi oli saatu hallintaa ensimmäisten patojen ja tuulimyllyjen rakentamisen myötä. Ensimmäiset asukkaat elättivät itsensä pääasiassa muun muassa kalastuksella ja maanviljelyllä.


title: Papendrecht

text: Papendrecht on tehnyt yhteistyötä saksalaisen Blombergin kaupungin kanssa vuodesta 1975 lähtien.


title: Visramiani

text: Visramiani () on keskiaikainen georgialainen versio vanhasta persialaisesta rakkaustarinasta "Vīs ja Rāmīn". Perinteisesti on sanottu, että sen kirjoitti proosaksi 1100- ja 1200-lukujen valtiomies ja kirjailija Sargis Tmogvi, joka työskenteli Georgian kuningatar Tamarin hallituskaudella (1184–1213).


title: Visramiani

text: Tarinan georgialainen versio on vapaa käännös, joka säilyttää täysin alkuperäisen persiankielisen tekstin hengen, mutta eroaa siitä pienissä yksityiskohdissa. Käännöksellä on elävä paikallinen georgialainen väri. "Visramianilla" oli huomattava vaikutus koko Georgian kirjallisuuden myöhempään kehitykseen. Kertomus mainitaan ja sitä ihaillaan lähes kaikissa georgiankielisen kirjallisuuden keskiaikaisissa ja varhaismoderneissa klassikoissa, myös Šota Rustavelin eepoksessa, joka on keskiaikaisen georgialaisen runouden kruunu. Vis ja Ramin otettiin mukaan 12 kuuluisimman parin luetteloon, joka laadittiin kuningatar Tamarin viralliseen kronikkaan "Hallitsijoiden historiat ja ylistykset", kun hän meni naimisiin alanialaisen prinssin Davit Soslanin kanssa.


title: Visramiani

text: "Visramianin" tärkeys Persian kirjallisuuden historialle juontuu siitä, että se on teoksen vanhin tunnettu käsikirjoitus ja paremmin säilynyt kuin alkuperäinen persiankielinen teksti. Sen avulla on restauroitu hävinneitä rivejä ja tunnistettu luotettavia versioita persialaisten käsikirjoitusten joukosta, josta suurin osa on peräisin myöhemmältä aikakaudelta (1600–1700-luvuilta).


title: Visramiani

text: "Visramianin" julkaisi ensimmäisen kerran kirjailija Ilia Tšavtšavadze vuonna 1884. Englanninkieliselle maailmalle sen teki tutuksi Sir Oliver Wardropin käännös "Visramiani: the story of the loves of Vis and Ramin, a romance of ancient Persia" vuonna 1914. Myöhemmin 1960-luvulla georgialaiset iranologit Aleksandre Gvakharia ja Magali Todua tutkivat sitä perusteellisesti ja vertailivat sitä persiankieliseen tekstiin.


title: Samuel Jones

text: Samuel Symington Jones (10. maaliskuuta 1879 – 13. huhtikuuta 1954) oli yhdysvaltalainen korkeushyppääjä. Jones voitti olympiakultaa korkeushypyssä vuoden 1904 kesäolympialaisissa St. Louisissa tuloksella 180,3.


title: Alassane N’Dour

text: Alassane N’Dour (s. 12. joulukuuta 1981, Dakar) on senegalilainen jalkapalloilija.


title: Alassane N’Dour

text: Seuratasolla N’Dour on pelannut muun muassa AS Saint-Étiennessä. Hän on edustanut Senegalia yksissä MM-kisoissa, vuonna 2002 ja saavutti sitä ennen vuoden 2002 Afrikan-mestaruuskisoissa hopeaa.


title: Danny Blanchflower

text: Robert Dennis ”Danny” Blanchflower (10. helmikuuta 1926 – 9. joulukuuta 1993) oli brittiläinen jalkapalloilija ja jalkapallovalmentaja. Hän pelasi ammattilaisseuroissa vuosina 1949–1964, pisimpään Tottenham Hotspurissa. Hän pelasi Pohjois-Irlannin jalkapallomaajoukkueessa 56 maaottelua ja teki niissä kaksi maalia vuosina 1950–1963.


title: Danny Blanchflower

text: Belfastissa syntynyt Blanchflower oli FWA:n vuoden jalkapalloilija vuosina 1958 ja 1961. Hän toimi peliuransa jälkeen managerina Pohjois-Irlannin maajoukkueessa ja Chelsea F.C.:ssa.


title: Danny Blanchflower

text: Blanchflower kuoli Alzheimerin tautiin Lontoossa 67-vuotiaana. Hänet kelpuutettiin vuonna 2003 postuumisti English Football Hall of Fameen.


title: Fabian Ernst

text: Fabian Ernst (s. 30. toukokuuta 1979 Hannover, Länsi-Saksa) on saksalainen jalkapalloilija.


title: Fabian Ernst

text: Ernst aloitti uransa Hannover 96:ssa. Vuodesta 1998 vuoteen 2000 hän edusti Bundesliigassa pelaavaa Hamburger SV:tä, pelaten 48 ottelussa. Seuraavaksi Ernst siirtyi Werder Bremeniin, jossa hän pelasi 152 Bundesliigaottelua ja teki 11 maalia. Vuosina 2005–2009 Ernst pelasi FC Schalke 04:ssä. Helmikuussa 2009 hän siirtyi turkkilaiseen Beşiktaşiin.


title: Fabian Ernst

text: Vuonna 2002 Ernst teki debyyttinsä Saksan maajoukkueessa ottelussa Kuwaitia vastaan. Hän pelasi yhteensä 24 maaottelua, viimeisen maaliskuussa 2006, ja teki niissä yhden maalin


title: A Wop Bop A Loo Bop

text: A Wop Bop A Loo Bop on suomalaisen Vox-yhtyeen toinen ja viimeiseksi jäänyt albumi. Sen julkaisi Poko Rekords vuonna 1986.


title: Nadja Uhl

text: Nadja Uhl (s. 23. toukokuuta 1972) on saksalainen näyttelijä. Hän syntyi Stralsundissa ja opiskeli Leipzigin konservatoriossa.


title: Nadja Uhl

text: Uhl sai vuonna 1994 kiinnityksen Potsdamin Hans Otto -teatteriin. Hän on esiintynyt paitsi teatterissa, myös useissa elokuvissa, joiden joukossa ovat "Die Stille nach dem Schuß" (2000), "Was tun, wenn's brennt?" (2001) ja "Kaksoset" (2002).


title: Nadja Uhl

text: Uhl voitti vuonna 2000 Bibiana Beglaun kanssa Berliinin elokuvajuhlilla Hopeisen karhun työstä elokuvassa "Die Stille nach dem Schuß".


title: Bibiana Beglau

text: Bibiana Beglau (s. 8. heinäkuuta 1971) on saksalainen näyttelijä. Hän voitti vuonna 2000 Berliinin elokuvajuhlilla yhdessä Nadja Uhlin kanssa Hopeisen karhun työstä Volker Schlöndorffin elokuvassa "Die Stille nach dem Schuß" (2000).


title: Thoas

text: Thoas () viittaa useaan eri asiaan:


title: Kaifas

text: Kaifas eli Josef Bar Kaifas (tarkoittaa Josef Kaifaan poika) oli juutalaisten ylin pappi vuosina 18-37 jaa.


title: Kaifas

text: Uuden testamentin mukaan Kaifas ylipappina ja siten juutalaisten oikeusistuimen korkeimpana tuomarina tuomitsi Jeesuksen jumalanpilkasta. Jeesus luovutettiin roomalaisille, häntä kuulusteltiin Kaifaan talossa ja Pontius Pilatus tuomitsi hänet kuolemaan ristillä. Kaifas mainitaan myös Josefuksen historiateoksessa. Sen mukaan hän tuli virkaansa vuonna 18 roomalaisen prokuraattori Valerius Gratuksen virkakaudella.


title: Kaifas

text: Johanneksen evankeliumissa Kaifas selvittää motiivejaan Jeesuksen teloittamiselle: "Ettekö te käsitä, että jos yksi mies kuolee kansan puolesta, se on teille parempi kuin että koko kansa joutuu tuhoon?" (Joh. 11:50). Evankeliumin kirjoittaja arvelee, että tämä viittaisi Jeesuksen kuolemaan henkisenä sovitustekona, mutta se vastasi täysin Rooman vallan alla olleen valtion poliittista todellisuutta. Jeesus saarnasi "uuden kuningaskunnan" välitöntä tuloa ja hänen sanansa olisivat hyvin voineet nostattaa kansan mellakkaan, mikä taas olisi johtanut välittömään sotilaalliseen asioihin puuttumiseen. Paljon järkevämpää oli surmata karismaattinen johtaja kuin ottaa riski, että hän saisi kansan nousemaan kapinaan.


title: Kaifas

text: Gerhard Prause sanoo teoksessaan "Historian harhaluuloja", että Pilatus pelkäsi Roomaan tehdyn kantelun merkitsevän kuolemantuomiota hänelle itselleen: hän oli juuri kukistuneen Sejanusin suojatteja – ja rappeutunut Rooman senaatti kuvitteli tekevänsä masentuneen ja erakoituneen keisari Tiberiuksen tahdon mukaan vainoamalla kukistuneen pääsuosikin suojatteja.


title: Kaifas

text: Vuonna 1990 Jerusalemin eteläosasta löydettiin vanha hauta, jossa esiintyivät nimet "Kaifas" sekä " Joosef Kaifaan poika".


title: Vox

text: Vox oli suomalainen rhythm and blues- ja rockyhtye, joka oli toiminnassa vuodenvaihteesta 1976–1977 vuoteen 1990. Yhtyeen johtohahmona oli kitaristi/laulaja/lauluntekijä Timo Huovinen.


title: Vox

text: Virtanen-yhtyeen hajottua vuonna 1976, päätti kitaristi Timo Huovinen perustaa oman bändin. Hänellä oli selkeä mielikuva millaista musiikkia yhtye tulisi esittämään: R&B:tä ja "brittipoppia", mm. Muddy Watersin, Chuck Berryn ja Bo Diddleyn, sekä 50-luvun tähtien Buddy Hollyn, Eddie Cochranin, ja Jerry Lee Lewisin hengessä. Vuodenvaihteessa 1976–77 aloitti "Just a Rock Band" -niminen orkesteri toimintansa. Vox-nimen Huovinen keksi eräänä päivänä asunnossaan, kun auringonvalo osui nurkassa olevaan vahvistimeen ja sen etupaneelin kultakirjaimiseen logoon, "VOX".


title: Vox

text: Vox julkaisi olemassaolonsa aikana kuusi singleä ja kaksi LP:tä kolmella eri levymerkillä: Finnlevy, Love Records ja Poko Rekords. Mitään niistä ei ole julkaistu CD-formaatissa, lukuun ottamatta joitain kappaleita eri suomirock-kokoelmalevyillä.


title: Vox

text: Vuonna 1990 Vox lopetettiin kitaristi Tommi Kekonin lähdettyä Kikka Laitisen Gasoline Girls & Petrol Boysiin. Viimeinen keikka oli Tampereen Tullikamarin klubilla pidetyissä Chuck Berryn 64-vuotisjuhlissa. Vox esiintyi "Berry Pickers" -nimellä esittäen setillisen Berryn kappaleita.


title: Chokri el-Ouaer

text: Chokri el-Ouaer (, s. 15. elokuuta 1966 Tunis, Tunisia) on tunisialainen entinen jalkapallomaalivahti.


title: Chokri el-Ouaer

text: El-Ouaer aloitti uransa Espérancessa vuonna 1986, jossa hän myös vietti koko uransa voittaen yhteensä kymmenen Tunisian liigamestaruutta. Joulukuussa 2000 El-Ouaeria syytettiin näyttelemisestä loukkaantunutta Afrikan Mestarien liigan finaalissa Hearts of Oakia vastaan. Ottelun loppuhetkillä hän ryntäsi kohti keskikenttää kasvon toinen puolisko veressä väittäen, jonkun yleisöstä heittäneen häntä terävällä esineellä. Ottelun tuomarit kuitenkin olivat huomanneet el-Ouaerin itse aiheuttaneen haavansa. Tämän tempauksen syyn uskottiin johtuvan Espérancen ollessa häviöllä vierasmaali säännöllä, jonka myötä hän yritti saada ottelun keskeytymään. Ottelu kuitenkin jatkui ja Espérancen täytyi vaihtaa El-Ouaer kenttäpelaajaan, jonka seurauksena joukkue hävisi ottelun 1-3.


title: Chokri el-Ouaer

text: Voitettuaan yhdeksännen liigamestaruutensa kaudella 2000/2001 el-Ouaer siirtyi kuusi kuukautta lainalle Genoa CFC:hen Serie B:hen kaudella 2001/2002, jossa pelasivat tuolloin muun muassa Khaled Badra ja Hassen Gabsi. Palattuaan takaisin Tunisiaan hän lopetti uransa vuonna 2002 selkävaivojen vuoksi.


title: Chokri el-Ouaer

text: El-Ouaer pelasi pitkään maajoukkueessa ollen mukana jo 1980-luvulla pelatessaan vuonna 1985 alle 20-vuotiaiden MM-kisoissa Jerevanissa. Hän oli myös vuoden 1996 kesäolympialaisissa, jossa el-Ouaer pelasi joukkueensa kaikki kolme ottelua. Lisäksi hän edusti maataan kerran jalkapallon maailmanmestaruuskilpailussa vuonna 1998. El-Ouaer oli edustaa maataan vuoden 2002 jalkapallon maailmanmestaruuskilpailussa, mutta ilmoitti neljä viikkoa ennen kisoja lopettavansa uransa selkävaivojen vuoksi. Hän pelasi maajoukkueessa yhteensä 101 ottelua.


title: Juliana Cannarozzo

text: Juliana Cannarozzo (s. 27. elokuuta 1989) on yhdysvaltalainen taitoluistelija ja näyttelijä. Hän on kilpaillut yksinluistelijana muun muassa Junior Grand Prix Finalissa ja taitoluistelun Yhdysvaltain-mestaruuskilpailuissa.


title: Juliana Cannarozzo

text: Massachusettsissa syntynyt Cannarozzo esitti Zoe Blochin roolin Disney-elokuvassa "Jääprinsessa" (2005).


title: Jack Owens

text: Jack Owens (oik. L. F. Nelson, n. 17. marraskuuta 1904 Bentonia, Mississippi – 9. helmikuuta 1997 Yazoo City, Mississippi) oli yhdysvaltalainen delta blues -kitaristi ja laulaja.


title: Jack Owens

text: Owens syntyi Celia Owensille vuonna 1904. Hänen isänsä, sukunimeltään Nelson, jätti Celian Jackin ollessa viisi tai kuusi. Nuori Jack kasvoi näin ollen isoisänsä Samuel Owensin taloudessa. Hän opetteli soittamaan huilua, pianoa ja viulua, mutta kitarasta tuli hänen pääsoittimensa.


title: Jack Owens

text: Owens elätti itsensä maanviljelyllä, viinan salakaupalla ja viikonloppuisin kapakanpidolla ("juke joint") Bentoniassa suurimman osan elämäänsä. Hän ei levyttänyt ennen 1960-luvun bluesbuumia, jolloin bluestutkija David Evans löysi hänet blueslaulaja Cornelius Brightin ansiosta. Syyskuussa 1966 äänitetyt "B & O Blues" ja "Devil Got My Woman" ilmestyivät Evansin keräämällä "Goin' Up the Country" -kokoelmalla. Vuonna 1971 ilmestyi Owensin albumi (Bud Spires soitti sillä huuliharppua) "It Must Have Been The Devil" ja vuonna 1979 albumi "Bentonia Country Blues".


title: Jack Owens

text: Owens esiintyi kuolemaansa saakka musiikkifestivaaleilla Yhdysvalloissa ja Euroopassa. Hänen musiikkityylinsä muistutti paljon saman kaupungin Skip Jamesin soittotapaa.


title: Rot-Weiß Oberhausen

text: Rot-Weiß Oberhausen on saksalainen jalkapalloseura, jonka kotikaupunki on Oberhausen. Oberhausen pelaa Saksan toiseksi korkeimmalla sarjatasolla 2. Bundesliigassa, jonne se nousi kauden 2007–2008 päätteeksi sijoituttuaan toiseksi Regionalliga Nordissa. Seura oli vasta edellisellä kaudella voittanut Oberliga Nordrheinin ja siten noussut Regionalligaan.


title: Rot-Weiß Oberhausen

text: Seuran kotistadion on Stadion Niederrhein, jolle mahtuu 21 318 katsojaa. Seuralla on 1 100 jäsentä.Rot-Weiß Oberhausenilla on ollut myös yleisurheilujaosto. Se oli takavuosina tunnettu hyvistä juoksijoistaan. Seuran tunnetuin yleisurheilija lienee Willi Wülbeck.


title: Midtown (Manhattan)

text: Midtown on toinen Manhattanin tärkeimmistä bisneskeskittymistä Lower Manhattanin ohella. Se koostuu suurimmaksi osaksi korkeista pilvenpiirtäjistä - toimistotalojen ohella sen katuja varjostavat muun muassa maailmankuulut Chrysler Building, Trump Tower ja Rockefeller Center. Lisäksi alueella sijaitsee lukuisia liikkeitä, tavarataloja sekä maailmankuulu katolilainen kirkko St. Patrick's Cathedral.


title: Musta virta -scifi

text: Musta virta -scifi on Finn Lectura -kustantamon suomentama ranskalaisten science fiction -taskukirjojen sarja, josta ilmestyi neljä osaa vuonna 1992.


title: Insofa

text: Insofa Oy on Indoor Groupin omistama tytäryhtiö, joka valmistaa kotimaisia verhoiltuja kalusteita Lahdessa. Yritys on toiminut itsenäisenä tytäryhtiönä vuodesta 2000. Aikaisemmin yritys kuului Asko-konserniin, johon liittyen tehtaalla on lähes 90 vuoden kokemus huonekalujen valmistuksesta.


title: Insofa

text: Tehtaan kalusteiden päämateriaalit ovat verhoiluja lukuun ottamatta kotimaisia, kokonaiskotimaisuusasteen ollessa noin 80 %.


title: Jesse Owens Memorial Stadium

text: Jesse Owens Memorial Stadium on 10 000-paikkainen stadion Columbuksessa. Stadion on Ohio State Buckeyesin kotistadion niin lacrossessa, jalkapallossa kuin yleisurheilussakin. Stadion on nimetty entisen Ohion osavaltion yliopiston opiskelijan, Jesse Owensin mukaan.


title: Enoni on toista maata

text: Enoni on toista maata () on ranskalainen komediaelokuva vuodelta 1958. Sen on ohjannut, käsikirjoittanut ja tuottanut Jacques Tati, joka myös näyttelee pääosaa. Se on Tatin ensimmäinen varsinainen värielokuva. Elokuva muistuttaa mykkäfilmiä, ja siitä tehtiin kaksi versiota. Ranskankielisen version rinnalla kuvattiin toista, englanninkielistä versiota, jossa kyltit oli vaihdettu englanniksi ja vuorosanat jälkiäänitetty.


title: Enoni on toista maata

text: Elokuvan keskeinen hahmo on Tatin edellisestä filmistä tuttu Monsieur Hulot, joka nähdään nyt yhdeksänvuotiaan sisarenpojan Gérardin silmin. Elokuva piikittelee teknologiaa ja modernismia Hulot’n yrittäessä sopeutua sisaren moderniin asuntoon. Musiikkina on kepeä jazz.


title: Enoni on toista maata

text: Elokuva sai parhaan vieraskielisen elokuvan Oscar-palkinnon ja Cannesin elokuvajuhlien tuomariston palkinnon.


title: Enoni on toista maata

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Enoni on toista maata" oli mukana kymmenen heistä listalla. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.


title: Hugo Herrmann

text: Hugo Herrmann (19. huhtikuuta 1896 Ravensburg, Württemberg – 7. syyskuuta 1967 Stuttgart, Länsi-Saksa) oli saksalainen säveltäjä, urkuri ja kuoronjohtaja.


title: Hugo Herrmann

text: Hugo Herrmann varttui opettaja- ja urkuriperheessä. Hän opiskeli opettajaksi Würzburgissa ja Ludwigsburgissa, jota ammattia hän harjoitti hetkisen Reichenbachissa 1914–15. Jo opiskeluaikoina hänen musikaalinen lahjakkuutensa tuli esiin. Hän joutui ensimmäiseen maailmansotaan, jonka jälkeen hän palasi opettajan ammattiin 1918 vuodeksi Balingeniin. Tämän jälkeen hän pääsi opettajaksi ja urkuriksi Ludwigsburgiin.


title: Hugo Herrmann

text: Urkuri- ja opettajatyönsä ohella hän opiskeli Stuttgartin konservatoriossa Oskar Schröterin johdolla ja jatkoi sittemmin opintojaan Berliinin musiikkikorkeakoulussa Walther Gmeindlin ja Franz Schrekerin johdolla. Ura jatkui opettajana, urkurina ja kuoronjohtajana Württembergin kaupungeissa, eritoten Ludwigsburgissa ja Stuttgartissa. Hän julkaisi pian myös ensimmäisen teoksensa, "Op. 4, das Minnespiel". Vuonna 1923 Herrmann teki konserttimatkan Yhdysvaltoihin, jonne hän päätti jäädä pidemmäksikin aikaa. Hän toimi muun muassa urkurina ja kanttorina Detroitissa, Michiganissa. Hän palasi Saksaan 1925, toimien jälleen opettajana, urkurina ja kuoronjohtajana.


title: Hugo Herrmann

text: Paul Hindemithin ja Ernst Hohnerin rohkaisemana hän alkoi säveltää harmonikalle omistettua taidemusiikkia 1926 ja vuotta myöhemmin hän julkaisi teossarjan "Sieben Neuen Spielmusiken", die "Neue Musik für Akkordeon". Hän solmi hyvät suhteet Hohneriin ja Trossingeniin ja hänet nimitettiin Trossingenin valtiollisen musiikkikoulun johtajaksi 1935. Vuonna 1949 hänet nimitettiin professoriksi.


title: Hugo Herrmann

text: Herrmannin teokset saivat useita palkintoja ja tunnustuksia. Vuonna 1928 hän voitti Schubert-palkinnon ja voitettuaan "Staatspreis"in 1930 häneltä tilattiin ooppera "Vasantasena" Wiesbadenin valtiolliseen teatteriin. Vuonna 1938 hän oli perustamassa säveltäjäyhdistystä "Schwäbischen Komponistenkreises" ja vuonna 1953 hän oli mukana perustamassa saksalaista harmonikansoitonopettajien liittoa, "Deutschen Akkordeonlehrer-Verbandes", Frankfurtissa. Hänen nimensä yhdistetään myös useisiin musiikkijuhliin, kuten "Pfullinger Kammermusik-Festen" tapahtumaan 1930–33, "Mannheimer Neuen Chormusik"-juhliin 1932 ja "Donaueschinger Musiktagen" -juhlille vuosina 1934–37. Hän johti Trossingenin musiikkikoulua eläköitymiseensä saakka, vuoteen 1962. Hän on myös saanut useita valtiollisia tunnustuksia, kuten ensimmäisen luokan "Bundesverdienstkreutz" -mitalin, saavutuksistaan ja työstään saksalaisen musiikin alalla.


title: Hugo Herrmann

text: Herrmannin "Sieben Neuen Spielmusiken, op 57/1" teossarjaa pidetään ensimmäisenä merkittävänä harmonikalle suunnattuna taidemusiikkiteoksena. Hän sävelsi myös huomattavan määrän muutakin harmonikalle suunnattua uraauurtavaa taidemusiikkia.


title: Man or Mouse

text: Man or Mouse on Millencolinin kappale, joka julkaistiin heidän albumillaan "Home from Home" vuonna 2002. Se ilmestyi myös singlenä b-raitojen ollessa ”Bull By the Horns” ja ”Into the Maze”. Kappaleesta on tehty myös musiikkivideo.


title: Aldo Ronconi

text: Aldo Ronconi (20. syyskuuta 1918 Brisighella – 12. kesäkuuta 2012 Faenza) oli italialainen maantiepyöräilijä. Hän voitti Toscanan ympäriajon ja Italian-mestaruuden vuonna 1946.


title: Aldo Ronconi

text: Vuonna 1947 Ronconi voitti Ranskan ympäriajossa etapin ja sijoittui kokonaiskilpailun neljänneksi. Hän piti keltaista paitaa kahden päivän ajan.


title: Aldo Ronconi

text: Ronconi saavutti lisäksi kolmansia sijoja Romagnan ja Sveitsin ympäriajoissa.


title: Zakaria Alaoui

text: Zakaria Alaoui el-Achraf (s. 17. kesäkuuta 1966 Marrakech) on marokkolainen entinen jalkapalloilija, joka pelasi maalivahtina.


title: Zakaria Alaoui

text: Seurajoukkueurallaan Alaoui pelasi muun muassa Tours FC:ssä, SO Châtelleraudaisissa ja Paris FC:ssä. Maajoukkueessa hän oli mukana yksissä MM-kisoissa, vuonna 1994. Peliuransa jälkeen Alaoui ryhtyi valmentajaksi. Hän oli ESTAC Troyesin maalivahtivalmentaja vuosina 2005-2007, mutta lopetti valmentajauransa siihen.


title: Tommy Johnson

text: Tommy Johnson (1896 Terry, Mississippi – 1. marraskuuta 1956 Crystal Springs, Mississippi) oli yhdysvaltalainen delta blues -muusikko, joka levytti 1920-luvun lopulla. Häntä pidetään yhtenä merkittävimmistä delta bluesiin vaikuttaneista henkilöistä ennen Robert Johnsonin aikaa.


title: Tommy Johnson

text: Johnson syntyi Mississipissä lähellä Terryä ja muutti vuoden 1910 paikkeilla Crystal Springsiin, jossa hän vietti suuren osan elämästään. Vuoteen 1914 mennessä hän oli opetellut soittamaan kitaraa ja esiintyi paikallisissa juhlissa yhdessä veljiensä Magerin ja LeDellin kanssa. Vuonna 1916 hän meni naimisiin Maggie Bidwellin kanssa (myöhemmin aiheessa laulussa ”Maggie Campbell Blues”) ja muutti Webb Jenningsin plantaasille lähelle Drewn kaupunkia Yazoo Deltan alueelle lähelle Dockeryn plantaasia. Siellä hän tapasi muita muusikoita kuten Charlie Pattonin ja Willie Brownin. Johnson asui siellä noin vuoden oppien delta bluesin hienouksia ja lähti sitten kiertelemään ympäri Arkansasia, Louisianaa ja Mississippiä. Alkoholisoitunut Johnson palasi Crystal Springsiin vuonna 1920 ja alkoi uudelleen soittaa veljiensä kanssa.


title: Tommy Johnson

text: Helmikuussa 1928 Johnson teki ensimmäiset levytyksensä yhdessä Papa Charlie McCoyn kanssa Victor Recordsille (myöhemmin RCA Victor, nykyisin BMG). Sitä seurasi toinen äänityssessio elokuussa 1928. Levytyksiin kuului muun muassa kappale ”Canned Heat Blues”, josta bluesyhtye Canned Heat otti nimensä (kappale kertoo Sterno-nimisen denaturoidun alkoholin juomisesta).


title: Tommy Johnson

text: Kolmannen ja viimeisen levytyssessionsa Johnson teki joulukuussa 1929 Paramount Recordsille. Hän ei enää levyttänyt luultuaan antaneensa pois levytysoikeutensa ja Suuren laman myötä myös levynmyynti yleisesti laski. Johnson pysyi suosittuna esiintyjänä Jacksonin alueella 1930- ja 1940-luvuilla, toisinaan esiintyen Ishman Braceyn kanssa.


title: Tommy Johnson

text: Johnson kuoli sydäninfarktiin soitettuaan juhlissa marraskuussa 1956. Hänet haudattiin Warm Springsin metodistikirkon hautausmaalle Crystal Springsin ulkopuolelle. Vuosittain lokakuussa Crystal Springsissä järjestetään Tommy Johnson Blues Festival.


title: Tommy Johnson

text: Vuoden 2000 elokuvassa "Voi veljet, missä lienet?" on henkilö nimeltään Tommy Johnson (jota esittää Chris Thomas King), joka on myynyt sielunsa paholaiselle soittaakseen kitaraa. Hän soittaa ”Soggy Bottom Boys” -yhtyeen kanssa kappaleen ”Man of Constant Sorrow”. Elokuvan hahmo viittaa todelliseen Tommy Johnsoniin, jolla oli tapana kertoa myyneensä sielunsa paholaiselle.


title: Välskärikalamaiset

text: Välskärikalamaiset ("Acanthuroidei") on ahvenkalojen alalahko, johon kuuluu kuusi heimoa. Varsinaisten välskärikalojen lisäksi alalahkoon kuuluu muitakin koralliriuttojen värikkäitä kaloja, joita näkee usein meriakvaariossa, esimerkiksi kettukala.


title: Khalil Azmi

text: Khalil Azmi (s. 23. elokuuta 1964) on marokkolainen entinen jalkapalloilija, joka pelasi maalivahtina.


title: Khalil Azmi

text: Seuratasolla Azmi pelasi mm. Colorado Rapidsin riveissä. Hän pelasi maajoukkueessa yhdet MM-kisat, vuonna 1994.


title: Sebastian Mannström

text: Sebastian Mannström (s. 29. lokakuuta 1988 Kokkola) on suomalainen jalkapalloilija. Pelipaikaltaan hän on hyökkäävä keskikenttäpelaaja. Mannström edustaa Veikkausliigassa pelaavaa KPV:tä.


title: Sebastian Mannström

text: Mannström on lähtöisin Kokkolasta ja edusti kasvattajaseuraansa Gamlakarleby Bollklubbia ennen siirtymistään FF Jaroon kaudeksi 2008. Jarossa hän pelasi kolmen kauden aikana 68 liigaottelua ja teki 11 maalia. Hän lukeutui myös Suomen alle 21-vuotiaiden maajoukkueen vakiopelaajiin.


title: Sebastian Mannström

text: Helsingin Jalkapalloklubiin Mannström siirtyi marraskuussa 2010 kahden vuoden mittaisella sopimuksella. Hänen sopimustaan ei jatkettu kauden 2014 jälkeen. Tammikuussa Mannström siirtyi Saksan neljänneksi korkeimmalla sarjatasolla pelaavaan SV 07 Elversbergiin. Elokuussa 2015 Mannström palasi Suomeen ja FC Interiin.


title: North Las Vegas

text:
North Las Vegas on kaupunki Yhdysvalloissa Nevadan osavaltiossa. Kaupunki sijaitsee Las Vegasin suurkaupunkialueella ja on kasvanut usean muun lähikaupungin kanssa yhteen. Vuonna 2007 North Las Vegasin asukasluku oli 215 026, mikä teki kaupungista Nevadan neljänneksi suurimman kaupungin.
North Las Vegas perustettiin 1946, jolloin asukasluku oli 2 875. Nykyisin kaupunki on Yhdysvaltain nopeiten kasvava kaupunki. Mojaven aavikko ja sen vuoret ympäröivät North Las Vegasia. Kaupungissa on North Las Vegasin lentokenttä.


title: Sotakirjeenvaihtaja

text: Sotakirjeenvaihtaja on journalisti, joka tekee työtään sotaa käyvissä valtioissa sekä niiden sotatoimialueilla. Sotakirjeenvaihtaja välittää sodankäyntiä koskevia uutisia artikkelein, filmein ja valokuvin. Sitä pidetään journalistiammattikunnan vaarallisimpana ammattina.


title: Sotakirjeenvaihtaja

text: Jotkut sodasta kertovat henkilöt eivät ole toimittajia, vaan tiedottajia jonkin sodan osapuolen palveluksessa, usein tiedotuskomppanian. Heitä ei välttämättä kutsuta sotakirjeenvaihtajiksi, vaan "rintamakirjeenvaihtajiksi", koska asemansa vuoksi he pääsevät ja joutuvat olemaan myös etulinjassa. Nimitys kirjeenvaihtaja liittyy aikaan, jolloin tieto välittyi pääasiassa kirjeinä ja erittäin vähäisessä määrin Krimin sodasta alkaen sähköttämällä. Myöhemmin ammattikuntaa on kutsuttu "sotareporttereiksi", jolloin nimitys ei enää viittaa tiedonsiirtotapaan tai siirrettävään tiedon muotoon vaan voi käsittää piirroksien lisäksi myös valokuvia ja elokuvavälähdyksiä, myöhemmin videopätkiä.


title: Sotakirjeenvaihtaja

text: Kaikki konfliktit eivät saa tasa-arvoista huomiota. Yleensä länsimaissa käydyt ja länsimaiden käymät sodat ovat arvokkaampia maailmanlaajuisina uutisaiheina, kuin esimerkiksi kehitysmaiden keskinäiset konfliktit.


title: Sotakirjeenvaihtaja

text: Nykyaikaisten sotakirjeenvaihtajien esi-isänä pidetään hollantilaista 1600-luvulla elänyttä Willem van de Veldeä, joka palkittiin tekemään piirustuksia merisotaharjoituksista laivastoaan kehittävää Hollannin amiraliteettia varten. Van de Velden käyttöön annettiin pieni yksimastoinen purjevene, jonka kannelta hän seurasi manööverejä. Pelkkien harjoitusten seuraaminen ja tallentaminen ei riittänyt, sillä van de Velde osallistui tarkkailijana myös hollantilaisten ja brittiläisten laivastojen käymään neljän päivän taisteluun. Van de Velde teki tapahtumasta paikan päällä useita nopeita, mutta tarkkoja luonnoksia. Luonnoksista hän teki myöhemmin suurempia maalauksia, joita on arvostettu myös niiden yksityiskohtaisen tietoarvon vuoksi. Van de Velden samanniminen poika, Willem van de Velde nuorempi seurasi isänsä jalanjälkiä merimaalarina matkustaen usein laivasto-osastojen mukana.


title: Sotakirjeenvaihtaja

text: Sanoma- ja viikkolehtien kehitys ja yleistyminen edisti ammattikunnan kasvua. Yksi aikaisimmista sotakirjeenvaihtajista oli Henry Crabb Robinson, joka kirjoitti Napoleonin sodista Lontoossa ilmestyvään "The Times" -lehteen. Yhdysvaltain ensimmäisenä sotakirjeenvaihtajana pidetään Isaiah Thomasia, joka raportoi Yhdysvaltain vapaussodan alkutapahtumista itse painamassaan ja julkaisemassaan sanomalehdessä "Massachusetts Spy".


title: Thoas (Lemnoksen kuningas)

text: Thoas () oli kreikkalaisessa mytologiassa Dionysoksen ja Ariadnen poika ja Lemnoksen kuningas. Hän oli Hypsipylen isä ja Stafyloksen, Oinopionin ja Peparethoksen veli.


title: Thoas (Lemnoksen kuningas)

text: Thoas toimi sotapäällikkönä Rhadamanthyksen armeijassa, ja hän sai palkkioksi palveluksistaan Lemnoksen saaren. Hän perusti saarelle Lemnoksen kaupungin, jonka kuninkaaksi hän ryhtyi.


title: Thoas (Lemnoksen kuningas)

text: Thoas sai vaimonsa Myrinan kanssa tyttären, Hypsipylen. Kun Lemnoksen saaren naiset surmasivat myöhemmin kaikki saaren miehet, Hypsipyle säästi isänsä. Yhden kertomuksen mukaan Hypsipyle kätki isänsä, mutta muut naiset löysivät ja surmasivat tämän ja myivät Hypsipylen Lykurgokselle orjaksi. Toisessa versoissa Hypsipylen jätti isänsä ajelehtimaan merelle arkussa, jonka kalastajat löysivät ja toivat rantaan. Täällä hän nai nymfi Oinoen ja sai tämän kanssa pojan, Sikinoksen. Kolmannessa versiossa Thoas pakeni veljensä Oinopionin luo Khioksen saarelle. Neljännessä Hypsipyle lähettää isänsä laivalla Tauriiseen, mutta tämän tultua ilmi Hypsipyle joutuu pakenemaan muilta naisilta. Hän kuitenkin jää merirosvojen vangiksi, jotka myyvät hänet Thebaan orjaksi Lykokselle.


title: Thoas (Lemnoksen kuningas)

text: Thoaksella oli isältään saadut kaksi suurta hopeista maljaa, jotka Hefaistos oli takonut. Hänen kuolemansa jälkeen ne siirtyivät hänen tyttärelleen.